Reforme će doneti poboljšanje Srpskoj i njenim građanima | Teslić Online\nPremijer Republike Srpske Željka Cvijanović izjavila je da će vladine reforme doneti poboljšanje Srpskoj i njenim građanima.\n“Možda će u prvi mah one izgledati nepopularno, ali sam duboko ubeđena da su to sistemska rešenja koja treba da posluže i budu dobra za svakog građanina Republike Srpske”, istakla je Cvijanovićeva.\nOna je rekla da Vlada Srpske nije nimalo uplašena predstojećim reformskim procesima, jer zna šta je cilj i da može dovoljno dobrim argumentima da brani svaki potez.\nCvijanovićeva je rekla da Vlada ne treba da koketira sa javnošću i da radi samo stvari koje su dopadljive. “Vlada mora da povlači poteze koji su u datom momentu potrebni, koji su ozbiljni i koji nude određena sistemska dugoročna rešenja”, dodala je Cvijanovićeva.\nPrema njenim rečima, stvari moraju da se postavljaju na način da se obezbedi više posla i više ekonomske sigurnosti.\nCvijanovićeva je istakla da je privreda, odnosno realni sektor strateško opredeljenje Vlade Srpske za 2015. godinu, koja predstavlja samo prvu stepenicu u programu njenog rada u narednom četvorogodišnjem mandatu.\n“Zahtevaću puno simultanih i paralelnih postupaka i radnji, veoma puno intervencija, a prva od njih se odnosi na rasterećenje privrede. Radimo niz analiza, a neke smo već uradili, da vidimo na koji način možemo da podstaknemo novo zapošljavanje”, navela je Cvijanovićeva.\nOna je napomenula da kada se govori o rasterećenju privrede, nije reč o izlaženju u susret poslodavcima na štetu radnika.\n“To nije slučaj. Kad se pomaže poslodavcima, uvek se vodi računa da to daje garanciju radnicima da zadrže svoja radna mesta ili da se otvore nova”, naglasila je Cvijanovićeva.\nOna je ocenila da je potrebno više se okrenuti privredi, a da administracija mora da bude brza, efikasna, mobilna, pokretna, na raspolaganju građaninu i svakoj privrednoj inicijativi.\nCvijanovićeva je naglasila da je Vlada Srpske kroz Ekonomsku politiku planirala mnogo reformskih zahvata, navodeći kao primer potrebu redefinisanja određenih stvari u oblasti inspekcije i javne uprave.\n“Nema oblasti u koju nismo zašli i koju nismo otvorili i mikroskopski videli neke devijacije koje su bile vešto sakrivene u okviru velikih tema”, naglasila je Cvijanovićeva.\nKad je reč o zdravstvu, ona je rekla da su na određeni način unapređeni dijagnostika, uslovi rada, renovirani i izgrađeni brojni domovi zdravlja i bolnice, a pritom zadržana i povećavana prava pacijenata, ali da ima još mnogo toga što treba uraditi.\n“U zdravstvu smo napravili formulu kako se svako treba ponašati na svakom nivou u okviru zdravstvenog sistema”, naglasila je Cvijanovićeva.\nKad je reč o upravi, prema njenim rečima, ograničen je fond plata i neće biti novih zapošljavanja, odnosno moći će se zapošljavati samo onda ukoliko postoji saglasnost Vlade, zasnovana na pokazateljima da bez određenog radnika nije moguće organizovati određeni posao i da to nije moguće postići unutrašnjom preraspodelom kadrova.\n“Odlučno ćemo vladati jer smo se odlučili da idemo u neke promene za koje smo svi bili svesni da su neophodne, ali iz nekog razloga nikad nismo odlučili da zasučemo rukave, da se apsolutno pozabavimo tim pitanjima u punom smislu reči. Mislim da je došlo takvo vreme i mi smo vrlo odlučni da se pozabavimo tim stvarima”, poručila je Cvijavnovićeva.\nOna je dodala da će Vlada Srpske tražiti sagovornike i partnere da realizuju njene politike, istakavši da ovo nije vreme komoditeta.\nCvijanovićeva je napomenula da je Republika Srpska upućena na određena zaduživanje da bi bilo obezbeđeno apsolutno funkcionisanje sistema, ali da Srpska nije zašla u sferu rizično zaduženih zemalja, niti je uopšte visoko zadužena.\n“Mi smo u stanju da servisiramo svoj dug i da istovremeno izvršavamo sve domaće obaveze. Već dve godine više vraćamo nego što uzimamo, što pokazuje naš kapacitet da možemo da funkcionišemo”, pojasnila je Cvijanovićeva.\n“Malo ko priča da smo mi, nakon stradanja kakva su bila prošlogodišnje poplave, imali redovno i normalno punjenje budžeta. Retko ko će reći da su u Srpskoj povećane plate i penzije, a nije stao sistem i nismo išli u dodatna zaduživanja”, podsetila je Cvijanovićeva.\nU Republici Srpskoj se u 20 škola izučava nacionalna grupa predmeta prema programu nekog od kantona iz Federacije BiH, kojom je obuhvaćeno 2.200 bošnjačke dece, izjavila je Željka Cvijanović.\nOn je istakla da u Srpskoj 6.771 dete pohađa islamsku veronauku.\n“Mi smo i kombinovali odeljenja da bi bio dovoljan broj učenika kako bi mogli izučavati nacionalnu grupu predmeta”, rekla je Cvijanovićeva.\nOna je istakla da Vlada plaća federalnim izdavačkim kućama za udžbenike za decu 1. i 2. razreda koja izučavaju nacionalnu grupu predmeta.\nPrema njenim rečima, istovremeno niko ne zna koliko srpske dece u školama u Federaciji BiH izučava nacionalnu grupu predmeta, a u isto vreme ima škola u kojima se nastava pohađa po nastavnom programu zemalja sa kojima BiH nema nikakve veze.\nCvijanovićeva smatra da su neki političari pitanje izučavanja nacionalne grupe predmeta kod bošnjačke dece iskoristili u predizborne svrhe.\nOna je istakla da su neki roditelji hteli da šalju decu u školu ali da nisu smeli i da su joj rekli da su hteli da problem bude prevaziđen, ali da im je sugerisano da to ne čine.\nPredsednik Vlade Republike Srpske Željka Cvijanović izjavila je kako želi da vidi da se BiH u narednom periodu kreće ka EU ne samo zbog članstva već i iz razloga što će taj put doneti dobrobiti za društvo u celini.\n“Ne treba da težimo u EU samo zato što je članstvo naš cilj nego i zato što je to dobro za nas. Članstvo je nešto dugoročno, a za kandidatski status treba raditi sada da se do njega dođe”, rekla je Cvijanovićeva.\nOna je istakla da je kandidatski status predvidiva priča koja veoma mnogo znači u smislu ozbiljnosti zemlje i nudi čitav niz institucionalnih postavki koje BiH, kao potencijalni kandidat, sada nema kada je reč o podršci i fondovima.\nCvijanovićeva je naglasila da želi da se u ovoj godini načine značajni koraci prema EU, te istakla da je veliki i dug proces i da veoma puno stvari podrazumeva ono što se zbirno zove evropskim putem.\n“Da budemo realni, da li je ova Evropa za koju se nadamo da postanemo članica ista kao i kada je primala zemlje centralne, istočno Evrope i baltičkog prostora?! To uopšte više nije ista Evropa. Pogledajte situaciju u nekim državama članicama i da li imaju odgovor na stanje u Grčkoj, tešku situaciju u Ukrajini”, kaže Cvijanovićeva.\nPrema njenim rečima, to nije ista Evropa jer su se pojavile neke druge neuralgične tačke, ali BiH treba da se nastavi baviti neophodnim reformama jer je članstvo u EU cilj.\nKada je reč o članstvu u NATO, Cvijanovićeva smatra da bi demilitarizacija zemlje bilo pravo rešenje.\nPrevious: Pre će se Srpska odvojiti od BiH nego što će BiH u EU\nNext: DR NELE KARAJLIĆ: Kako sam u nedelju veče izbegao linč u Sarajevu\n4 poze koje nijedna žena neće odbiti!\n2. MEMORIJALNI TURNIR “SLAVIŠA MILADIĆ”\nTrijumf Sloge nad Proleterom\nPOTREBAN SASTANAK O REALIZACIJI ZAJEDNIČKOG STAVA O REFERENDUMU


Članovi gradskog veća izglasali su ovu zabranu u ponedeljak, preneo je časopis "Atlanta džurnal konstitjušon" i ona obuhvata cigarete, cigare i elektronske cigarete, a ako je potpiše gradonačelnik, stupa na snagu 2. januara 2020. godine, prenosi AP.\nNeke prodavnice duvana i elektronskih cigareta, privatni klubovi i barovi za cigare biće izuzeti iz zabrane, izveštava "Džurnal konstitjušon", pa nije najjasnije da li će se zabrana odnositi na sve poslovne jedinice na aerodromu u Atlanti.\n- Atlantin aerodrom će se u potpunosti uskladiti sa pravilnikom, a trenutne prostorije za pušenje na aerodromu u Atlanti dobiće drugu namenu - saopštio je agenciji portparol aerodroma Endrju Gobel.\nMeđunarodni aerodrom "Hartsfild-Džekson Atlanta" je jedan od nekoliko glavnih saobraćajnih čvorišta u SAD u kojima ljudi i dalje mogu da puše u određenim prostorijama. Većina najprometnijih aerodroma u SAD zabranjuje pušenje u svim zatvorenim prostorima, saopštili su Centri za kontrolu i prevenciju bolesti u izveštaju za 2017. godinu.


POSLEDNJA ŽELJA MIROSLAVA LAZANSKOG BIĆE ISPUNJENA: Evo šta je planirao 20\t298\nguraju određene kandidate\nivana kljajic\t 07.07.2021. 07:17h\nPredsednik Vučić kaže da su strani predstavnici među njegovim političkim protivnicima već izabrali ljude koje nameštaju na određene pozicije. Smeta im vojna neutralnost naše države, kažu sagovornici Kurira\nPredsednik Aleksandar Vučić otkrio je da ima pouzdana saznanja da su strani predstavnici u Srbiji već izabrali svoje kandidate među njegovim političkim protivnicima i da ih guraju na određene funkcije.\n- Postoje stranci koji guraju određene kandidate za određene funkcije. Ja već znam ko će im biti kandidati, već su ih izabrali i oni ih guraju, a i njih su upoznali s tim - izjavio je Vučić tokom gostovanja na TV Hepi.\nOn je napomenuo da im je jedina nepoznanica da li će se i za koju poziciju on kandidovati.\n- Razmišljaju kako i koga tu da kandiduju i nisu sigurni da bi tu neko mogao da pobedi... Ali za gradonačelnika su sigurni da će oni da pobede. Tu je strani faktor uveren u pobedu - dodao je on.\nVučić nije želeo da u javnost iznese detalje o tome ko su ti stranci.\n- Moja poruka njima je da znam šta rade i kako se direktno mešaju u naše neke stvari, a onda kukaju kako se njima neko meša, a pritom to nije američki ambasador, odmah da vam kažem - zaključio je Vučić.\nBivši oficir Kontraobaveštajne službe Ljuban Karan kaže za Kurir da i sada zapadne zemlje koriste oprobane metode da svojim uticajem i preko svojih agentura na legalan način dovedu određene strukture na vlast i tako nesmetano ostvare svoje ciljeve.\n- Posao im je utoliko otežan što su bivše strukture, koje su po njihovom diktatu ranije radile, sada kao opozicija ne samo kompromitovane već i u raskolu. Međutim, to ne znači da nema ovih pokušaja i da ih neće naterati da se pre izbora ne sastave u jednu političku priču. U međuvremenu im je potrebno da rade ne samo na propagandi i medijskoj promociji već i na kompromitaciji aktuelne vlasti. U tom poslu se oslanjaju na svoje "spavače" u važnim institucijama i partijama. Aktuelna vlast nije im po volji, jer zastupa politiku suštinske nezavisnosti i vojne neutralnosti, a one žele Srbiju u NATO - naglašava naš sagovornik.\nBivši diplomata Milisav Paić kaže za Kurir da ga ovo ne iznenađuje jer je jasno da bi Zapadu više odgovarala prozapadna i zavisna Srbija.\n- Nije to ništa novo, pa vlast posle 5. oktobra manje-više su formirali zapadni krugovi. Njima se sad sasvim sigurno ne dopada naša politika vojne neutralnosti, vrlo su zainteresovani da je oslabe i uguraju u NATO i da uspostave nekakvu politiku dodvoravanja zapadnim interesima, pre svega onu vezanu za Kosovo, Republiku Srpsku, odnose sa Sarajevom i Zagrebom.\nU regionu već imaju vlade koje su poslušničke. Eklatantan primer je Crna Gora, koja je odmah priznala nezavisno Kosovo i ušla u NATO. Isto važi i za Hrvatsku i Severnu Makedoniju. Zapadu odgovara uloga Srbije kao dežurnog krivca na Balkanu - naglašava naš sagovornik.\nI. K. / Kurir.rs\nGRADIĆEMO DOBRE ODNOSE SA SVIM DRŽAVAMA U SUSEDSTVU: Mini Šengen mnogima u Evropi smeta, jer ne mogu da upravljaju sa nama


Sa druge strane — Srećan život — Lovesensa.rs\nIzložba fotografija Dušana Rajića u Uličnoj galeriji biće otvorena 13. decembra 2012. godine.\nKako izgleda život ljudi Azije i Afrike koji su napustili svoje kontinente i čekaju svoju kartu za "onu stranu" pokušao je da dokumentuje fotograf Dušan Rajić čija se izložb "Sa druge strane" otvara 13. decembra 2012. godine u Uličnoj galeriji u Beogradu.\nPosetioci izložbe će moći da vide seriju fotografija jednog od privremenih naselja u blizini granice Srbije sa Mađarskom kao i njegovih privremenih stanovnika, ilegalnih putnika iz Azije i Afrike, na putu u srce Evrope. Sa kojima se problemima suočavaju ovi ljudi, u kakvim uslovima žive i na kakvu reakciju starosedeoca nailaze dokumentuju serija više nego realističnih fotografija. Izložbu podržava USAID u okviru programa „Inicijativa javnog zagovaranja građanskog društva" kojim rukovodi Institut za održive zajednice (ISC).\nPrva beogradska Ulična galerija otvorena je u aprilu 2012. godine u pešačkom prolazu između Trga Nikole Pašića i Nušićeve ulice, a nastala je na inicijativu udruženja MikroArt. Do sada je realizovano nekoliko izložbi a više informacija o udruženju i ovoj izložbi možete pronaći na adresi www.mikroart.rs.


Iako su cene namirnica generalno bile stabilne, troškovi uvoza hrane će, kako se očekuje, porasti ove godine na 1,4 hiljade milijardi dolara, što je šest odsto više u odnosu na 2016. i drugi najviši nivo ikada, prema najnovijem izveštaju Organizacije za hranu i poljoprivredu UN-a (FAO).\nDo rasta troškova uvoza hrane dolazi zbog povećane globalne tražnje za većinom namirnica, kao i većih cena kargo transporta, navodi se u saopštenju dostavljenom Tanjugu.\nKako se dodaje, posebno su zabrinjavajuće ekonomske i društvene implikacije od dvocifrenog rasta troškova uvoza hrane na najnerazvijenije zemlje i zemlje sa niskim prihodom i nedostatkom hrane.\n- Veći računi ne znače nužno i da te zemlje kupuju više namirnica, budući da su troškovi uvoza znatno eskalirali - rekao je ekonomista FAO Adam Prakaš.\nFAO primećuje da do većih troškova uvoza dolazi u vreme kada su zalihe obilne, prognoze o žetvi dobre, a tržišta prehrambenih proizvoda dobro snadbevena.\nIzveštaj FAO, koji se objavljuje dva puta godišnje, pažljivo ispituje tržišta ključnih prehrambenih kategorija, među kojima su mlečni proizvodi, riba, biljna ulja i najčešće korišćene žitarice.\nPapreno skup tretman: Koliko bi prosečnog Amerikanca KOŠTALO Trampovo lečenje?\nKORONA U CRNOJ GORI Za 24 sata troje umrlo, 177 novih slučajeva korone, do sada nije rođena nijedna KOVID BEBA\nU Crnoj Gori potrđeno je još 177 slučajeva korona virusa, a tri osobe su preminule od posledica virusa, saopštio je večeras crnogorski Institut za javno zdravlje.\nŠest nedelja nakon što je postala prva zemlja zapadne Europe koja je zabeležila 500.000 slučajeva zaraze korona virusom, Španija je danas prešla milijun zaraženih, piše "Gardijan".


Potpisan sporazum: Za koridor Vc još 750 miliona eura od EBRD-a\n26. februar/veljača, 2018.\nDenis Zvizdić, predsjedavjući Vijeća ministara BiH\nPredsjedavajući Vijeća ministara BiH Denis Zvizdić sudjelovao je na premijerskoj sesiji Treće unvesticijske konferencije o Zapadnom Balkanu u Londonu, koju organizira Evropska banka za obnovu i razvoj (EBRD).\nTokom konferencije, potpisan je dodatni sporazum sa EBRD-om u iznosu od 750 miliona eura za četiri dionice na autoputu 5c u dužini od oko 70 kilometara, od čega je 500 miliona na teritoriji Federacije BiH, a 250 miliona na teritoriji Republike Srpske, čime će biti kompletirana značajna dionica koja će povezati prostor cjelokupne BiH i time omogućiti nove investicije i jači protok roba i ljudi, a na koncu i ekonomski razvoj BiH.\nTokom obraćanja Zvizdić je istaknuo značaj EBRD-a kao jednog od najvećih institucionalnih investitora u Bosnu i Hercegovinu. Govoreći o prioritetima za regionalne projekte, Zvizdić je istaknuo značaj infrastrukturnih projekata i naglasio da je neophodno da se što brže realizira njihova implementacija.\nIstaknuo je da Bosna i Hercegovina ima značajne potencijale u bogatim prirodnim resursima i da se kvalitetnim projektima može dodatno podstaknuti privredni razvoj i BiH i regiona. Rekao je da zemlje regiona trebaju da definiraju zajedničke interese i da ih u narednom periodu pretoče u regionalne projekte, navodi se u saopćenju iz Vijeća ministara BiH.\nSesija premijera Zapadnog Balkana održana je nakon službenog otvaranja konferencije i pozdravnih obraćanja predsjednika EBRD–a Sume Chakrabartija, premijera Bugarske Boyka Borisova i ministra za međunarodni razvoj Velike Britanije Lorda Batesa.\nTokom premijerske sesije razgovaralo se o predstojećim investicijama u infrastrukturu, posebno u saobraćajnu, ali su otvorene mogućnosti ulaganja i u energetsku infrastrukturu i u predstojeće digitalno povezivanje zemalja Zapadnog Balkana.\nPredsjedavajući Vijeća ministara BiH je rekao da ono što je jako važno za Bosnu i Hercegovinu i za čitav region jeste činjenica da su svi razumijeli da je nedostatak, prije svega, transportne infrastrukture jedan od najvećih razloga usporenog ekonomskog razvoja ukupnog regiona i da je to fokus daljeg djelovanja kako Evropske banke za obnovu i razvoj, tako i Evropske investicijske banke.\nNa konferenciji, pored predsjedavajućeg Zvizdića učestvuju i premijeri Zapadnog Balkana Edi Rama (Albanija), Zoran Zaev (Makedonija), Ana Brnabić (Srbija), Duško Marković (Crna Gora) i Ramush Haradinaj (Kosovo ). Konferenciji prisustvuje i zamjenik predsjedavajućeg i ministar vanjske trgovine i ekonomskih odnosa BiH Mirko Šarović.


Reportaža iz Veveya, rodnog mesta mlečne čokolade - Tetka\nHome / Kafa sa tetkom / Reportaža iz Veveya, rodnog mesta mlečne čokolade\nReportaža iz Veveya, rodnog mesta mlečne čokolade\n14. nov 2013.\tin Kafa sa tetkom 2 Comments\nNa putu ka ovom švajcarskom gradiću, očekivala sam Alpe, plavu vodu sa labudovima i patkama, uređene bašte i cvećnjake, sireve i satove, ali ne i iznenađenje u vidu džinovske viljuške zabodene u jezero. Po ko zna koji put shvatih da u životu ne postoje slučajnosti kada sam otkrila da u Vevey postoji muzej hrane Alimentarum, ali i da je to mesto gde je izmišljena prva mlečna čokolada.\nDa krenem od početka, 1839. godine, nemački apotekar Hajnrih Nestle, preselio se iz Frankfurta u Vevey, promenio ime u Anri, da bi zvučalo francuski, otvorio svoju malu laboratoriju u kojoj je eksperimentisao , slučajno, 1867. godine proizveo je mleko u prahu, a ubrzo zatim, 1875. i mlečnu čokoladu. To je razlog što se sedište čuvene, multinacionalne kompanije Nestle sa više od 283.000 zaposlenih po celom svetu i nalazi upravo ovde u Veveyu.\nVevey je grad prelepih pejzaža, boja, kulturnih institucija, šoping centara, a sve upakovano u bajkovito okruženje modro plavog Ženevskog jezera , masivnih planinskih vrhova i široke osmehe ljubaznih stanovnika gde fascinira spremnost da se u svakom trenutku, kao pritiskom na dugme, preobrate sa fracuskog na engleski jezik, kada im skreneš pažnju da ih (nažalost) ne razumete.\nŠetajući, postaje očigledno (zahvaljujući spomenicima) da su tim istim stazama hodale znamenite ličnostii poput Čarlija Čaplina koji je poslednjih 25 godina proveo ovde, upravo zbog lepote i mira koje Vevey nudi, ovde je, po svojoj želji, i sahranjen.\nNimalo slučajno, ovim stazama su hodili i Dostojevski, Gogolj, Grem Grin, Žan Žak Ruso, Viktor Igo, svaki na svoj način fasciniran energijom koju poseduje ovaj gradić i prirodnim lepotama koje istovremeno daju snagu i unose mir.\nVevey se spominje i u literaturi , jedno je od mesta događanja u romanu Dejzi Miler, Henrija Džejmsa a ono što me je posebno oduševilo je da se Vevey spominje i u jednom od mojih omiljenih romana iz detinjstva – Devojčice od Louise May Alcot.\nZa ljubitelje muzeja i istorije ovde se može naći i Muzej vina, Muzej izrade satova, Muzej železnice, Muzej fotografije. Za ljubitelje pijace, postoji otvorena pijaca svakog utorka i srede na samoj obali jezera gde lokalni farmeri iznose svoje poljoprivredne proizvode i gde se sve šareni od raznovrsnog voća, povrća i lokalnih specijaliteta, gde ste uvek dobrodošli na degustaciju.\nNeminovno je u šetnji doći do starog grada i pešačke zone koja odiše duhom starih vremena gde je pravo zadovoljstvo posmatrati maštovito uređene izloge, ulaziti u slatke male kafee i poslastičarnice, cvećare i antikvarnice i sladiti se lokalnim pecivima , slatkim, slanim i čokoladnim ili predahnuti uz kafu ili toplu čokoladu.\nČokolade su posebna priča kao i sirevi, ima ih u bezbroj oblika i ukusa ali jedno je uvek isto – izuzetan kvalitet koji i na ovaj način potvrđuje da švajcarska preciznost nije samo urbana legenda.\nI za kraj,da ne propustim jedno od glavnih obeležja ovog kraja , oko Veveya se nalaze vinogradi koji se nalaze na listi UNESCove svetske baštine . Priča o vinogradima počinje još u 12. veku kada su monasi iz manastira počeli da na okolnim brdima prave seriju zidova da bi formirali terase sa ciljem da izravnaju teren i posade vinovu lozu. Ljubitelj vina kao što sam ja, uživa u svakom gutljaju vina iz lokalnih vinarija i sa posebnim zadovoljstvom ceni švajcarski način ispijanja vina – da se kao aperitiv uzima belo, a uz glavno jelo pije crno vino.\nU to ime – živeli i budite tu, nastaviće se.\nAutor: Gordana Radojković\nPrevious: Usta nisu štamparija*\nNext: Tajne dobrog ukusa – muskatni oraščić\nPingback: Reportaža - Dan Svetog Martina - Vašar u Veveyu - Tetka\nPingback: Reportaža – Alimentarium, muzej Hrane u Veveyu - Tetka\nPijte dosta vode, to je zdravo\nZvone zvončići, mirišu kolačići


PDP: Hitno prestati s govorom mržnje i neprimjerenom komunikacijom – dijalogin.tv\nPDP: Hitno prestati s govorom mržnje i neprimjerenom komunikacijom\nPredsjedništvo Partije demokratskog progresa (PDP) pozvalo je s današnje sjednice u Banjoj Luci sve političke aktere u RS-u i BiH da odmah prestanu s govorom mržnje, neprimjerenom i uvredljivom komunikacijom i da se vrate političkom dijalogu koji će vratiti dostojanstvo institucijama.\nApeluju da se svi učesnici na političkoj sceni vrate komunikaciji isključivo snagom argumenata, kako bi bile smirene tenzije koje dugoročno nanose štetu budućnosti RS i BiH.\nPredsjedništvo PDP–a osudilo je posljednje izjave predsjednika SDA i bošnjačkog člana Predsjedništva BiH Bakira Izetbegovića i pozvalo na prekid ratnohuškačke retorike, koja BiH vraća u prošlost, saopćeno je iz te stranke.\nSmatraju da je potez srpskog člana Predsjedništva BiH Mladena Ivanića da sazove konsultacije u Banjoj Luci s ministrima u Vijeću ministara i poslanicima u Predstavničkom domu Parlamenta BiH iz RS-a doprinio smirivanju tenzija.\nPredsjedništvo PDP-a pozvalo je vladajuću parlamentarnu većinu u Narodnoj skupštini RS-a i sve političke aktere da učine napor kako bi bilo obezbijeđeno normalno funkcionisanje Narodne skupštine i vraćen dignitet toj instituciji.\nOcijenjeno je da je poslije posebne sjednice entitetskog parlamenta postalo jasno da je aktuelna vlast RS-a do sada zloupotrebljavala instituciju referenduma, te pozvalo na ozbiljan pristup tom pitanju.\nPosebnu pažnju Predsjedništvo PDP-a danas na sjednici posvetilo je programskom sadržaju informativno-političkog programa javnog servisa RTRS-a te zahtijevaju da se program te medijske kuće „hitno vrati u zakonski okvir, po kojem informisanje javnosti mora da bude objektivno i nepristrasno, bez uticaja bilo koje političke grupacije u RS-u“.\nRazmatrano je i ekonomsko stanje u RS-u i nacrt budžeta za sljedeću godinu i izražena zabrinutost zbog nedostatka adekvatnog odgovora vlasti RS-a na teško ekonomsko stanje.\nЈusko: Povući ću se sa mjesta ministra ako stranka to bude tražila


Kancelarija za KiM: Napadnut Milan Kovačević iz sela Banje – GracanicaOnline.Info\nКанцеларија за КиМ: Нападнут Милан Kовачевић из села Бање\n16. januara 2022. 2 min read\nU saopštenju se ističe da je Milan krenuo u obližnje naselje Rudnik da bi obavio neophodnu kupovinu, „kada ga je Albanac prvo verbalno, a potom i brutalno fizički napao, zbog čega je mladić doživeo ozbiljnu traumu i stres“.\n„Milan Kovačević je meta samo zato što ponosno nosi srpsko ime i prezime i srpsku šajkaču“, navode iz Kancelarije za KiM.\nU saopštenju se ističe da ovo nije prvi put da se Milan nalazi na meti lokalnih Albanaca koji ga, kako se navodi, duži vremenski period uznemiravaju, zbog čega je i ovaj slučaj prijavio policiji.\n„Nedavno mu je zapaljena koliba, nelegalno mu seku šumu, a često je meta i verbalnih provokacija, ali su mu i do sada kao što će to biti i nadalje Kancelarija za KiM i država Srbija pomagali i pomagaće“, napominje se u saopštenju.\nIz Kancelarije za Kosovo i Metohiju ističu da nije slučajno da do ovog incidenta dolazi u istom danu kada je Aljbin Kurti ukinuo građanska prava Srba i zabranio održavanje referenduma na prostoru Kosova i Metohije, „a Kosovska policija sprečavala Srbe da izraze miran protest protiv takve odluke“.\n„Pokazalo se da svaka Kurtijeva akcija prema Srbima ima svoj odgovor i šire posledice na terenu i da služi kao pogonsko gorivo za sve albanske ekstremiste. O tome bi posebno trebalo da vode računa predstavnici međunarodne zajednice, jer se svaka politička i jednostrana akcija Prištine koju oni ne uspevaju da spreče, na kraju prelama preko leđa srpskog naroda“, zaključuje se u saopštenju Kancelarije za Kosovo i Metohiju.\nTags: Aljbin Kurti Banje Kancelarija za Kosovo i Metohiju Kosovska policija Napadnut Milan Kovačević iz sela Banje\nPrevious Srpski opstanak inicirao izradu statue Olivera Ivanovića\nNext U Srbiji 26 preminulih od COVIDA-19, u albanskim sredinama na KiM bez žrtava


("Sl. glasnik RS", br. 3/2010)\nOvim pravilnikom bliže se propisuju uslovi i način izbora stečajnog upravnika, odnosno privremenog stečajnog upravnika, metodom slučajnog odabira (u daljem tekstu: slučajni odabir).\nMetod slučajnog odabira\nSlučajni odabir predstavlja izbor stečajnog upravnika koji se vrši sa liste aktivnih stečajnih upravnika za područje nadležnog privrednog suda slučajnim odabirom računarskim putem, korišćenjem posebno dizajniranog algoritma koji predstavlja deo aplikacije za automatsko upravljanje predmetima privrednih sudova (u daljem tekstu: algoritam).\nTrenutak vršenja izbora stečajnog upravnika\nU slučaju imenovanja privremenog stečajnog upravnika u prethodnom stečajnom postupku, slučajni odabir se vrši u trenutku donošenja rešenja o imenovanju privremenog stečajnog upravnika. Ukoliko se prethodni stečajni postupak okonča otvaranjem stečajnog postupka, stečajni sudija može privremenog stečajnog upravnika imenovati bez primene metoda slučajnog odabira.\nU slučaju imenovanja stečajnog upravnika, slučajni odabir se vrši u trenutku donošenja rešenja o otvaranju stečajnog postupka, po pravilu na ročištu radi raspravljanja o postojanju stečajnog razloga, u kom slučaju je stečajni sudija dužan da prisutnim strankama odmah saopšti podatke o imenovanom stečajnom upravniku.\nNačin rada algoritma\nAlgoritam će obezbediti različitu verovatnoću izbora za svakog stečajnog upravnika sa liste aktivnih stečajnih upravnika za područje nadležnog privrednog suda prema broju stečajnih postupaka u kojima je svaki stečajni upravnik imenovan do trenutka odabira, u skladu sa ovim članom.\nStečajni upravnici koji su do trenutka odabira imenovani u najmanje tri a najviše šest stečajnih postupaka imaju za 25% manju verovatnoću da budu izabrani u odnosu na stečajne upravnike koji su do tog trenutka imenovani u najviše dva stečajna postupka ili nisu imenovani ni u jednom stečajnom postupku.\nStečajni upravnici koji su do trenutka odabira imenovani u više od šest stečajnih postupaka imaju za 50% manju verovatnoću da budu izabrani u odnosu na stečajne upravnike koji su do tog trenutka imenovani u najviše dva stečajna postupka ili nisu imenovani ni u jednom stečajnom postupku.\nPrilikom obračuna broja stečajnih postupaka u kojima je stečajni upravnik imenovan neće se uračunavati:\n1) stečajni postupci koji su u trenutku slučajnog odabira pravosnažno zaključeni ili obustavljeni;\n2) stečajni postupci u kojima je stečajni upravnik razrešen u roku od 30 dana od dana otvaranja stečajnog postupka, na zahtev stečajnog upravnika ili odlukom stečajnog sudije o direktnom odabiru u skladu sa članom 20. stav 3. Zakona o stečaju ("Službeni glasnik RS", broj 104/09, u daljem tekstu: Zakon o stečaju);\n3) stečajni postupci u kojima je stečajni upravnik imenovan kao privremeni stečajni upravnik tokom prethodnog stečajnog postupka;\n4) stečajni postupci u kojima je stečajni upravnik imenovan na osnovu predloga odbora poverilaca u skladu sa članom 32. stav 3. Zakona o stečaju.\nPodaci za potrebe algoritma\nKao početno stanje za potrebe obračuna u skladu sa članom 4. ovog pravilnika algoritam će koristiti podatke Agencije za licenciranje stečajnih upravnika (u daljem tekstu: Agencija).\nAgencija je dužna da podatke iz stava 1. ovog člana dostavi svim privrednim sudovima u roku od tri dana od dana stupanja na snagu ovog pravilnika.\nPodaci iz stava 1. ovog člana sadržaće pregled stečajnih postupaka u kojima je do dana dostavljanja podataka stečajni upravnik imenovan, a prema podacima koji su dostupni Agenciji, sa naznakom nadležnog privrednog suda za svaki takav postupak.\nDo uspostavljanja uslova za direktnu razmenu podataka o imenovanim stečajnim upravnicima između nadležnih privrednih sudova, Agencija će svim privrednim sudovima dostavljati ažurne podatke iz stava 1. ovog člana tokom prva tri radna dana u mesecu sa stanjem na poslednji dan prethodnog meseca.\nSvaki privredni sud će obezbediti unos podataka iz st. 2. i 4. ovog člana u algoritam.


Za RS neprihvatljivo obilježavanje 11. jula - Klix.ba\nZa RS neprihvatljivo obilježavanje 11. jula\n16.1.2009. u 14:29\nPredsjednik Vlade RS-a Milorad Dodik izjavio je u petak da je za "RS neprihvatljiv 11. juli kao datum obilježavanja stradanja tokom rata u BiH".\nKomentirajući rezoluciju koju je Evropski parlament u četvrtak donio o Srebrenici, u kojoj poziva države članice EU-a i države zapadnog Balkana da obilježe 11. juli kao Dan sjećanja na genocid u Srebrenici, Dodik je novinarima u Banjoj Luci rekao da Evropski parlament ima nadležnost da odluči "kako misli da treba, ali da ostaje gorak utisak da se samo potencira jedan događaj".\nIznio je i stav da je ta odluka "bila i utrka da se opere svijest nekih evropskih parlamentaraca".\nOn kaže kako je "činjenica da je u BiH poginulo 96.000 osoba i da se trebao naći odgovor na pitanje kojim bi se obilježilo ukupno stradanje, a ne izdvojio samo jedna događaj, koji može kasnije, a sada već jeste, biti predmet različitog političkog posmatranja".\nIstičičući kako je neumanjivo da je u Srebrenici počinjen zločin, "koji je Haški sud okarakterisao kao lokalni genocid u BiH i ta se kvalifikacija ne spori", Dodik je dodao da, ukoliko je bilo koja odluka o obilježavanju usmjerena ka jačanju povjerenja i pomirenja, ona mora i da bude izbalansirana".\nIzaslanstvo turskoga grada Kayseria posjetit će sutra Mostar\n16.01.2009. u 14:31\nPočinje izgradnje sjedišta Rijaseta IZ u BiH\n16.01.2009. u 14:27


Predsednik otpustio savetnika za koga se sumnja da radi za BIA - Infobrif\nObjavljeno 19.06.2019. u 18:58\nPredsednik Kosova Hašim Tači razrešio je dužnosti političkog savetnika Branislava Nikolića pošto su se u javnosti pojavile informacije o njegovom navodnom učešću u „sumnjivim aktivnostima uperenim protiv ustavnog poretka i suvereniteta Kosova“.\nKabinet predsednika Kosova saopštio je da iako ranije nije imao zvanične informacije bezbednosnih institucija o mogućem učešću Branislava Nikolića u „sumnjivim aktivnostima“, da „ozbiljno uzima te medijske izveštaje, bilo da se radi o kriminalnoj prirodi ili o nacionalnoj sigurnosti“.\n„Na osnovu principa poštovanja zakona i pružanja prostora bezbednosnim vlastima za sprovođenje nezavisnih istraga u ovom slučaju, predsednik Kosova Hašim Tači je na osnovu zakonskih i ustavnih ovlašćenja razrešio dužnosti političkog savetnika Branislava Nikolića“, navodi se u saopštenju kabineta.\nDodaje se da kosovski predsednik „ostaje posvećen unapređenju prava nealbanskih zajednica i njihovoj zastupljenosti na svim nivoima centralne i lokalne vlasti, na osnovu Ustava Kosova“ i dodaje da je slučaj Branislava Nikolića „pitanje vladavina reda i zakona“.\nU prištinskim medijima danas su se pojavile informacije da je Nikolić pripadnik Bezbednosno-informativne agencije (BIA) Srbije koji je radio na obezbeđivanju „lažnih svedočenja o navodnoj trgovini organima tokom rata na Kosovu 1998-1999. godine“.\nMerkelova nakon jučerašnje drhtavice ima jedan savet\nReku koristi kao kontejner za đubre (VIDEO)


O nama - d.čudo\nOva pandemija ne samo da uzrokuje velike bolesti i gubitak života, već može izazvati i velike ekonomske i društvene posledice koje bi mogle uveliko da doprinesu globalnom uticaju i patnji. Napor da se to reši ili reagovanje na posledice zahteva neviđen nivo saradnje između vlada, međunarodnih organizacija i privatnog sektora – radikalnu kolaboraciju kako je mi zovemo. Upravo iz tog razloga smo odlučili da iskoristimo Design Thinking kao lepak koji bi spojio različite discipline, da timovi kroz radikalnu kolaboraciju i svoje kreativno samopouzdanje rade na rešavanju ogromnog problema sa kojim se trenutno susrećemo – Kovid 19.\nDesign Thinking Škola ili d.Čudo je mesto gde ljudi koriste dizajn da razviju sopstveni kreativni potencijal. Program Škole je namenjen studentima svih disciplina i nacionalnosti. Učesnici uče kako inovacije nastaju radeći u multidisciplinarnim timovima u trajanju od jednog ili dva semestra.\nSa iskusnim koučevima i instruktorima iz različitih oblasti, d.Čudo je razvilo kurikulum koji optimalno priprema studente za inovacione zadatke. Uzbudljivi projekti i projektne faze kao i nezaboravni studijski program očekuje sve buduće studente.


U regionu je najveći broj aktivno oboljelih na 100 hiljada stanovnika registrovan u Sjevernoj Makedoniji, na drugom mjestu je Kosovo, na trećem Crna Gora, a na četvrtom Bosna i Hercegovina (BiH). U Sjevernoj Makedoniji registrovano je 170 aktivno oboljelih na 100 hiljada stanovnika, na Kosovu 139, u Crnoj Gori 138, a u BiH 105.\nNa petom mjestu je Srbija sa 59 aktivno oboljelih na 100 hiljada stanovnika, zatim slijedi Albanija sa 49, Hrvatska sa 27 i Slovenija sa 13 aktivno oboljelih na 100 hiljada stanovnika. U Srbiji je broj aktivno oboljelih na 100 hiljada stanovnika u stvari broj hospitalizovanih na 100 hiljada. U regionu je najviše zaraženih koronavirusom u odnosu na broj stanovnika registrovano u Sjevernoj Makedoniji, na drugom mjestu je Kosovo, na tećem Srbija, a na četvrtom BiH.U Sjevernoj Makedoniji je registrovano 3,9 hiljada zaraženih na milion stanovnika, na Kosovu 2.739 u Srbiji 2.630, a u BiH 1.974.\nNa petom mjestu je Crna Gora sa 1.848 inficiranih na milion stanovnika, zatim slijedi Albanija sa 1.203, Hrvatska 912 i Slovenija sa 858 inficiranih na milion stanovnika. U regionu je registrovano ukupno 1.281 osobe zaražene koronavirusom. Broj inficiranih izražava se na milion stanovnika radi kvalitetnijeg upoređivanja. U odnosu na broj inficiranih najveća smrtnost je u Sloveniji, 6,03 odsto, Sjevernoj Makedoniji 4,7 odsto, slijedi Hrvatska sa 3,2 odsto, i BiH sa tri odsto. Stopa smrtnosti u Albaniji je 2,68, Srbiji 2,14 i Crnoj Gori 1,88 odsto. Najviše testiranih u odnosu na milion stanovnika je u Srbiji, 70.385 na milion stanovnika, na drugom mjestu je Slovenija sa 55.369, a na trećem mjestu je Crna Gora sa 38.840. Na četvrtom mjestu je Sjeverna Makedonija sa 37.096 testiranih na milion stanovnika, slijedi BiH sa 31.175 i Hrvatska sa 22.934 testiranih na milion stanovnika.


Pojedine bolnice u Srbiji ponovo prelaze u kovid sistem\nU Srbiji je registrovano 5.831 novih slučajeva zaraze koronavirusom na 22.631 testiranih uzoraka, pokazuju zvanični podaci. Umrle su 23 osobe. Na bolničkom lečenju je 2.234 pacijenata, a na respiratorima 129.\nZamenik direktora Kliničkog centra Niš Radmilo Janković rekao je za RTS da očekuje i više od 10.000 novozaraženih korona virusom dnevno, jer je, pokrenuta "spirala eskponencijalnog rasta koju je teško zaustaviti". Predviđa da će u narednom periodu biti i više od 50 mrtvih dnevno i da je sada ostalo malo manevarskog prostora da se nešto uradi.\n"Sada već sve dolazi na naplatu, ovaj intenzitet ovakve naplate više niko ne može da predvidi. Pojavile su se na društvenim mrežama strašne slike, noćas je u Kruševcu bilo 14 prijema, saninteti koji čekaju iz svih gradova, tamo više nema mesta, ima 430 pacijenata, mora da se ostavi 40 mesta za najteže pacijente", kaže Janković i dodaje da će KC Niš, posle pet meseci, ponovo ući u kovid sistem.\nU Srbiji nisu uvođene nove restrikcije zbog porasta broja zaraženih, i dalje su dozvoljena masovna okupljanja, utakmice, festivali, ugostiteljski objekti rade normalno.\nSpecijalista za plućne bolesti Slavica Plavšić iz udruženja Ujedinjeni protiv kovida smatra da zbog eksponencijalnog rasta broja zaraženih treba pod hitno zabraniti masovna okupljanja. Ona je za N1 rekla da uvođenje kovid propusnica ništa ne bi značilo, jer se ne sprovode kako treba.\nPrema njenim rečima, u poslednje vreme je mnogo zaraženih među mladima, znatno više nego što je to bio slučaj ranije i smatra da se oni zaražavaju na masovnim okupljanjima, uključujući i privatne proslave.\nOna je kao primer navela da se na nedavno održanoj svadbi, gde nije bilo muzike, igranja i pevanja, zarazilo sedam od 40 prisutnih osoba, te da je zaražavanje veoma lako.\nPlavšić smatra da postoji zabluda da vakcinisani ne mogu da se zaraze i ističe da vakcina štiti od težeg oblika bolesti, ali ne i od zaražavanja.\nIstraživanja su pokazala da je supernosilac virusa korona osoba do 25 godina starosti, nevakcinisana, obrazovana, koja ne poštuje mere nošenja maske i socijalne distance, a studenti predstavjlaju grupu koja ima najviše predrasuda prema vakcinaciji i ne veruju u njenu delotvornost, javlja list Nova, a prenosi Fonet.\nKako se navodi, opšte zastupljeno stanovište studenata koji ne žele da se vakcinišu je da virus neće razviti teže oblike bolesti kod osoba koje su na vrhuncu snage i nemaju hronične bolesti.\nMeđu 15 evropskih država za koje su objavljeni statistički podaci, Srbija se po broju vakcinisanih studenata nalazi na 12. mestu sa 20 odsto, a iza nje su samo Crna Gora sa 15, Bugarska sa 10 i Bosna i Hercegovina sa svega 1,5 odsto. Lideri po broju vakcinisanih studenata su Švedska sa 70 odsto, Italija sa 60 i Danska sa 57 odsto.\nPoložen kamen temeljac za fabriku Sinofarm vakcine\nU Zemunu je postavljen kamen temeljac za izgradnju fabrike kineskih Sinofarm vakcina, što je zajednička investicija Srbije, Kine i Ujedinjenih Arapskih Emirata vredna oko 30 miliona evra.\nPredsednik Srbije Aleksandar Vučić izjavio je da veruje da će projekat za izgradnju fabrike za proizvodnju vakcina kineske kompanije Sinofarm biti ostvaren u interesu građana Srbije i celog regiona, prenosi Fonet.\nIstakao je da je kapacaitet fabrike 40 miliona godišnje a da je plan da se proizvede 30 miliona vakcina godišnje.\nVučić je naveo da će do kraja marta 2022. godine biti završena prva faza, za punjenje vakcina i da će se do aprila 2022. vakcina pojaviti "pre svega na srpskom tržištu".\nDruga faza, najavio je, biće završena do 2023. godine i tada će se proizvoditi "aktivna komponeta, supstanca za samu vakcinu".


ZDRAVLJE | Web-Tribune.com - Part 22\nHome / ZDRAVLJE (page 22)\n4 skrivena znaka da u stanu imate opasnu vlagu i prosto rešenje da je se rešite za manje od 1.000 dinara\n15. juna 2018.\tZDRAVLJE 0\nVlaga u stanu može da dovede do brojnih zdravstvenih problema, ali i finansijskih jer je glavni krivac za pojavljivanje buđi u stanu. Posebno je važno da obratite pažnju na skrivene znakove prisustva vlage u domu i da na vreme reagujete kako biste ga zaštitili, ali, još važnije, i vaše zdravlje. Vlaga Svako mesto u …\nKako nam je dostupno mnogo suplemenata na tržištu, trebamo da se odlučimo za one koji su našem organizmu neophodni i koji mogu više da doprinesu našem zdravlju. Ivan je odlučio da posle pozitivnih komentara prijatelja počne da unosi u organizam više magnezijuma i uveri se u to koliko je on odličan po zdravlje. Iako skeptičan …\n14. juna 2018.\tZDRAVLJE 0\nGodišnje od ove opake bolesti oboli oko 1.300 žena, a umre oko 500 što znači da svakoga dana zbog raka grlića materice izgubimo najmanje jedan vredan život – izgubimo jednu majku, sestru, tetku, baku… Rak grlića materice izaziva humani papiloma virus (HPV). Genitalni HPV virus se prenosi seksualnim putem i veoma je rasprostranjen, ali se zaraženi oporave u periodu od 6 do 24 meseci. …\nRazumevanje cele situacije i saznanje šta možete da očekujete u poslednjim danima života vama drage osobe može u situacijama kada se ta osoba nalazi na samrti da vam malo olakša. Postoji 11 znakova na koje trebate da obratite pažnju, a koji jasno ukazuju da je kraj blizu. Ukoliko je neko vama drag na samrti, …\nAko pritisnete ovu tačku na stomaku – istog trenutka ćete rešiti najveći problem sa probavom (VIDEO)\nZnate kakvo je mučenje kad vam se ide u toalet, a ne možete. Zato, ljudi isprobavaju taktike koje bi im pomogle da to lakše urade. Postoji jedna koja će vas rešiti svih muka, Iako vam čudno zvuči, oni koji su probali kažu da deluje. Ništa vam neće pomoći kao masaža, ni esencijalna ulja, ni čajevi, …\n13. juna 2018.\tZDRAVLJE 0\nPromene na beonjači mogu da vam kažu mnogo toga o vašem zdravstvenom stanju i o tome šta vašem telu fali. Često se dešava da beonjača promeni boju, pa može da bude crvena ili žuta, a oči otečene i bolne na dodir. Ukoliko su vam beonjače crvene, savetujemo vam da posetite lekara. Uzrok crvenila može da bude …


Matija Bećković: Žao mi je onih koji demonstriraju protiv Handkea - Sputnjik Srbija\n01:37 03 Jul 2020\nMatija Bećković: Žao mi je onih koji demonstriraju protiv Handkea\n18:49 10.12.2019 (osveženo 19:14 10.12.2019) Preuzmite kraći link\nSrpski akademik Matija Bećković rekao je da je Nobelov komitet dodelom nagrade austrijskom piscu Peteru Handkeu odbranio umetnost, jer nije dozvolio mešanje politike i političke podobnosti.\nBećković je u izjavi za RTRS poručio da odluka o dodeli nagrade austrijskom piscu služi na čast Nobelovom komitetu.\nOn je istakao da mu je žao ljudi koji demonstriraju protiv Handkea, jer time sebe ovekovečuju kao one koji nisu razumeli da je umetnost jedno, a politika drugo.\n„Već neko vreme je politika bez alternative, a dugo je umetnost bila bez alternative, tako da je neočekivano da je Handke nagrađen, a očekivano je da su nastali protesti zbog toga“, rekao je srpski akademik.\nOn je naglasio da u umetnosti nema mesta za politiku.\n„U vreme SSSR-a, kada je nagrada dodeljena Aleksandru Solželjicinu ili Borisu Pasternaku, koji je nateran da se odrekne nagrade, čitav slobodni svet se zgražavao zbog protesta koji su organizovani u Sovjetskom Savezu. Mislilo se da je umetnost autonomna i da tu politici nema mesta, a da će se na Zapad premestiti ta ista logika — to niko nije verovao“, rekao je Bećković.


AS Group sa BBS i Microsoftom\nčetvrtak, 16 Februar 2012 18:15\nNakon što je početkom decembra prošle godine potpisan ugovor s domaćom IT kompanijom BBS d.o.o. iz Sarajeva o projektu implementacije Microsoft Dynamics NAV, brand-name rješenja za upravljanje preduzećem, Microsoft, AS GROUP i BBS su danas u Visokom prezentirali projekt koji predstavlja početak ove značajne saradnje triju kompanija.\n„Godinu dana smo istraživali koja bi solucija bila najbolja za jedan složen sistem poslovanja kakav je u AS GROUP, koji sačinjavaju AS, Vispak, Kent, Napredak i Vemal, a koja će još više unaprijediti sinergiju koju stvaraju sve naše kompanije. Odlučili smo se za brand-name rješenje. Microsoft Dynamics NAV nam omogućava prije svega donošenje bitnih poslovnih odluka na vrijeme“, kazao je tim povodom član Uprave AS GROUP Rusmir Hrvić.\nOn je naglasio da je Microsoft Dynamics NAV rješenje koje je u potpunosti u stanju pratiti desetogodišnji plan razvoja AS GROUP, koja u ovom trenutku zapošljava oko 900 radnika.\nPredstavnica Microsofta BiH Lejla Hadžiabdić je iskazala zadovoljstvo da je kompanija AS Group odlučila implementirati poslovno rješenje Microsoft Dynamics NAV.\nOvim partnerstvom dvije uspješne bosanskohercegovačke kompanije, još jednom je potvrđena kvaliteta lokalnih IT eksperata koji putem najmodernijih tehnologija dodatno doprinose razvoju domaćih kompanija i unapređenju njihovih poslovnih procesa.\nMicrosoft Dynamics NAV (ranije poznat pod imenom Microsoft Business Solutions - Navision) je poslovna aplikacija razvijena od Microsofta i spada u Enterprise Resource Planning (ERP) kategoriju proizvoda.\nSamo ime govori da je osnovna zadaća aplikacije da brine, optimizira i upravlja svim poslovnim procesima i resursima koji se u određenom poslovnom subjektu mogu susresti.\nMicrosoft Dynamics NAV automatizira poslovne procese te omogućava učinkovitu razmjenu potrebnih informacija vezanih uz finansije, proizvodnju, lanac opskrbe, prodaju, odnose s korisnicima, ljudske resurse, servis itd. da bi se poslovanje učinilo maksimalno efikasnim, navodi se u zajedničkom saopćenju za javnost kompanija MICROSOFT, AS GROUP I BBS.\nbbs as group\nMicrosoftove donacije u BIH\nFair Play Day u BiH\nGalerija: Tehnomax u Centru\nViše iz kategorije: « Novi Reno - Dacia centar Šta vam treba za zapošljavanje »


Kako je na predsedničkim izborima glasao Gornji Milanovac – GMinfo\n– Prema podacima Radnog tela Republičke izborne komisije u Gornjem Milanovcu na osnovu 100 odsto obrađenih biračkih mesta dobijeni su privremeni rezultati koji pokazuju da je u našoj opštini na 66 biračkih mesta glasalo 58,41 odsto, tj. 21.713 od 37.173 upisanih u birački spisak. Važećih listića je bilo 21.274, što predstavlja 98,01 odsto, dok je nevažećih bilo 1,99 odsto – rekao je koordinator Radnog tela Republičke izborne komisije u Opštini Gornji Milanovac Aleksandar Jevtović.\nKoordinator Radnog tela Republičke izborne komisije u Opštini Gornji Milanovac Aleksandar Jevtović rekao je da privremeni rezultati predsedničkih izbora pokazuju da je u našoj opštini ubedljivu pobedu odneo predsednički kandidat Aleksandar Vučić za koga je glasalo 12. 095 glasača, tj.55,72 odsto. Na drugom mestu je predsednički kandidat Saša Janković sa osvojenih 2.854 glasa, odnosno 13,15 odsto, a na trećem mestu je Luka Maksimovićza koga je glasalo 2.443 glasača, tj.11,25 odsto. Četvrto mesto po broju osvojenih glasova na predsednički izborima u opštini Gornji Milanovac osvojio je Vuk Jeremić za koga je glasalo 1367, odnosno 11,25 odsto glasača – rekao je Koordinator Radnog tela Republičke izborne komisije u Opštini Gornji Milanovac Aleksandar Jevtović, i dodao da su ostali predsednički kandidati u našoj opštini osvojili ispod 4 odsto glasova.


Uskoro novi izgled parka u Mirijevu – da uživaju sve generacije : Gradska opština Zvezdara\nUskoro novi izgled parka u Mirijevu – da uživaju sve generacije\nKompletna rekonstrukcija najvećeg mirijevskog parka u ulici Mirijevski venac uveliko traje. Na oko 7,5 hiljada kvadratnih metara, asfaltnim zastorom za pešačke staze i manje platoe biće presvučeno 1.038m2, zaštitna gumirana podloga ispod dečijih rekvizita pokriće 557m2 i na oko 136m2 biće postavljen granulisani šljunak ispod fitnes rekvizita i prostora za česmu.\nProcenjena vrednost ove investicije, koju realizuje JKP ”Zelenilo – Beograd”, iznosi 22,34 miliona dinara, a sredstva su obezbeđena od Gradskog sekretarijata za komunalne i stambene poslove i Gradske opštine Zvezdara. Radove su obišli članovi Veća GO Zvezdara Vladan Jeremić i Miloš Stojilković, koji su izrazili zadovoljstvo dinamikom radova, kao i činjenicom da je ovo još jedna u nizu aktivnosti, koja zajedno sa ulaganjima u komunalnu i saobraćajnu infrastrukturu, ima za cilj povećanje kvaliteta života na Zvezdari.\n„Značaj ovog parka koji se nalazi između osnovne škole, pošte i mesne zajednice je višestruk, pre svega jer želimo da uz očuvanje zelenila obogatimo park višenamenskim sadržajima, kako bi ovaj prostor koristili i najmlađi i najstariji sugrađani, školarci i rekreativci. Izvorni oblik parka se zadržava, tako da se ne narušava njegova autentičnost, a planira se uređenje šetališta, postavljanje ljuljaški, klackalica, penjalica i drugih dečijih rekvizita, dok će za starije sugrađane biti postavljene dve garniture šah stolova sa klupama. Ovo je tek prva akcija ulepšavanje sredine u kojoj živimo. Planirano je postavljanje česme sa pijaćom vodom u parku, rekonstrukcija starih rekvizita i postavljanje novih klupa” – izjavio je Vladan Jeremić, član Veća zadužen za razvoj i infrastrukturu.\nInvestiranje u infrastrukturu, bezbednost saobraćaja, rekonstrukcija i izgradnja škola, vrtića i parkova, predstavlja prioritet od najvišeg značaja za GO Zvezdara. Pored izgradnje kanalizacione mreže i asfaltiranje puteva, šetališta i trotoara u više naselja na Zvezdari, započela je i rekonstrukcija, zamena stolarije i uređenje dvorišta u tri osnovne škole „Marija Bursać”, „Ćirilo i Metodije” i „1300 kaplara” i kompletna rekonstrukcija vrtića „Lane”. Svi ovi projekti rezultat su inicijativa građana i saradnje GO Zvezdara sa gradskim institucijama i službama, a sve u funkciji ostvarivanja bezbednije, zdravije i lepše životne sredine.


Vakcinisali se srpski sportisti : Mandić, Arunović, Silađi..\nTanjug 13. februara 2021. 12:43\nBEOGRAD – Grupa srpskih sportista na čelu sa olimpijskom šampionkom u tekvondou Milicom Mandić vakcinisala se danas protiv korona virusa.\n„Sve je sjajno organizovano, hvala ministarstvu i Olimpijskom komitetu za brigu koju pokazuju za sportiste. Pomoglo nam je mnogo onlajn predavanje koje smo imali, bilo nam je potrebno pojašnjenje, odradili su sjajan posao i vidim da je veliki broj sportista došao“, rekla je Mandićeva novinarima posle vakcinacije.\n„Želim da treniram bez razmišljanja, da putujem, da izguram olimpijski ciklus do kraja i učestvujem na Igrama u Tokiju“, poručila je Mandićeva.\n„Pomogla mi je edukacija koju smo imali, a moram da priznam i da sam malo kalkulisao jer takmičenja počinju polovinom marta, pa da mogu mirne glave da se pripremam za Olimpijske igre“, istakao je Silađi.\n„Želim da učestvujem na OI i smanjim mogućnost da dođe do bilo kakve zaraze. Istovremeno i da pošaljem poruku koliko je važno da brinemo o zdravlju, da što pre dođemo do kolektivnog imuniteta i pobedimo ovo što nas je unazadilo mnogo godina“, poručila je Arunovićeva.


„Nećemo se ustručavati“: Ekspert otkrio mogući odgovor Rusije na nuklearni napad SAD - 15.10.2020, Sputnik Srbija\nDoktor vojnih nauka Konstantin Sivkov u intervjuu za portal NSN prokomentarisao je zajedničke nuklearne vojne vežbe Nemačke i SAD, podsetivši da i Rusija... 15.10.2020, Sputnik Srbija\n22:10 15.10.2020 (Osveženo: 01:02 26.08.2021)\n„Ako je to zaista istina, onda nemačku politiku uređuju veoma ograničeni ljudi, a možda i ne sasvim mentalno zdravi. Razrađivati pitanja vođenja nuklearnog rata u Nemačkoj je samoubilački korak“, istakao je stručnjak.\nSivkov je takođe podsetio da Rusija u svom arsenalu raspolaže takvim oružjem, koje može pretvoriti teritoriju potencijalnog protivnika u radioaktivnu pustinju.\n„Ruska podmornica 'Kalmar 4' naoružana je sa 16 raketa koje nose po 10 bojevih glava“, dodao je stručnjak, istakavši da se tu govori samo o jednoj podmornici, a Rusija ih ima 13.\nPrema mišljenju Sivkova, oni koji planiraju da pretvore Nemačku u pozornicu nuklearnog rata su „neprijatelji nemačkog naroda i potpuni idioti“. Stručnjak je rekao da Amerika želi da započne nuklearni rat na teritoriji druge zemlje, zbog čega su napravili nuklearne bojeve glave izuzetno malog kalibra.\n„Oni se mogu igrati malog, lokalnog rata na teritoriji druge države, a mi se nećemo ustručavati – lansiraćemo sve rakete istovremeno na SAD“, rekao je stručnjak.\nRanije je saopšteno da je nemačko ratno vazduhoplovstvo održalo vojne vežbe sa NATO saveznicima u nemačkoj saveznoj državi Severna Rajna-Vestfalija. Cilj je bio uvežbavanje vojnih operacija uz upotrebu nuklearnih bombi.


Zbog činjenice da voda teče kanjonom Veja, on je i dublji od kanjona Demižloka, a korito mu je mnogo ravnije od prethodna dva opisana. Dug je 2,4 kilometra, što ga čini najdužom sastavnicom sistema Lazarevog kanjona, ali je mnogo prohodniji. Naravno, kada prolazak „odobri“ nivo Vejske reke.\nNa osnovu Zakona o zaštiti kulture i prirodnih retkosti, ovo područje je pod zaštitom od 1949. godine i to kao prirodni spomenik „Lazareva pećina“ i rezervat „Malinik“. Godine 1998. Zavod za zašitu prirode Srbije izradio je elaborat sa novom valorizacijom ovog prostora i njegovih prirodnih vrednosti, s namerom da se „Lazarev kanjon“ proglasi za prirodno dobro od izuzetnog značaja. Osim toga, ovo područje uživa i međunarodni status zaštite, kao prirodni spomenik (III kategorija po IUCN), a u perspektivi je unapređenje ranga zaštite i upis na međunarodnu listu nacionalnih parkova. Najzad, područje pod imenom „Zlotska klisura“ uvršćeno je u listu značajnijih ornitoloških područja sveta, kao stanište izuzetno retkih surih orlova (IBA).


Sosa je Tanjugu rekao da će tokom posete Misije MMF-a biti reč i o napretku u implementaciji reformi preduzetih u okviru programa saradnje uz podršku Instrumenta za koordinaciju politike (Policy Coordination Instrument - PCI), uključujući oblasti poput poreske administracije i druge reforme u javnom sektoru, fiskalna pravila, upravljanje javnim investicijama i državnim preduzećima.\nOdbor izvršnih direktora Međunarodnog monetarnog fonda je u julu prošle godine odobrio Srbiji novi program saradnje, uz podršku Instrumenta za koordinaciju politike (Policy Coordination Instrument - PCI). Taj program predstavlja kontinuitet u odnosu na stendbaj aranman iz predostrožnosti, koji je Srbija zavrila lane u februaru.\nCilj programa je održavanje makroekonomske i finansijske stabilnosti i nastavak strukturnih i institucionalnih reformi za podsticanje bržeg i sveobuhvatnog rasta, stvaranja novih radnih mesta i poboljšanja životnog standarda.\nAranžman je odobren za period od 30 meseci, a dogovoreno je da se napredak ekonomskog programa prati putem 5 polugodišnjih razmatranja rezultata, na kojima će se davati ocena njegovog sprovođenja.


Nakon kupovine Jeep® vozila odmah ćete imati koristi od usluge koja je osmišljena kako bi omogućila bezbedno putovanje i sprečila nepredviđene troškove.\nNabavna cena Vašeg novog Jeep® vozila uključuje garanciju od 24 meseca koja počinje da teče od datuma primopredaje i koja nema ograničenja u kilometraži i odgovara Saobraznosti proizvoda, kao što propisuje Zakon o zaštiti potrošača.\nGarancija obezbeđuje pokriće za Vaše vozilo u slučaju fabričkih grešaka, koje se otklanjaju besplatno, upotrebom originalnih ili repariranih delova.\nRadove pod Garancijom izvode Jeep® servisni centri, a radovi obuhvataju:\nRadnu snagu koja je potrebna za zamenu ili popravku;\nNabavku potrošnog materijala potrebnog za obavljanje radova na popravci pod Garancijom.\nTokom trajanja Garancije na vozilo, takođe imate pogodnost u vidu pomoći na putu u trajanju od 36 meseci.\nGarancija na lakirane površine\nVozilo dobija garanciju na fabričke greške na lakiranim površinama tokom perioda od 36 meseci od datuma primopredaje. Garancija predviđa potpuno ili delimično prefarbavanje Vozila u cilju otklanjanja svih utvrđenih nepravilnosti, u skladu sa standardnim uslovima Proizvođača.\nStrukturni elementi karoserije Vozila imaju garanciju protiv perforacija izazvanih korozijom koja se pojavljuje sa unutrašnje strane.\nGarancija predviđa popravku i/ili zamenu originalnih, strukturnih elemenata karoserije koji su oštećeni perforacijom usled probijanja korozije, i važi 7 godina od datuma primopredaje vozila.\nSavetujemo Vam da proverite posebne uslove pokrića iz Vaše Garancijske knjižice\nPRODUŽI GARANCIJU I IZABERI UŠTEDU\nUz dva rešenja koje nudi Mopar® Vehicle Protection, produženje pokrića na mehaničke i elektronske kvarove na Vašem automobilu donosi uštedu. Štaviše Vi ćete i dalje koristiti:\nPick-up & go (ekskluzivna usluga za Jeep Grand Cherokee i Jeep Cherokee)\nStoga, za svaki model/verziju vozila koji proizvede, Fiat Chrysler Automobiles sastavlja Plan redovnog servisiranja koji je potreban za očuvanje operativnih uslova i efikasnosti.\nUsklađenost sa uputstvima iz Plana redovnog servisiranja podrazumeva optimizaciju performansi Vašeg vozila i potrošnje goriva i, tokom životnog veka vozila, obezbeđuje poštovanje zakona i propisa u oblasti emisije gasova i zagađenja, održavajući vozilo u odgovarajućem stanju potrebnom da bi prošlo periodične preglede koji su propisani zakonom.\nSAVET ZA SERVISIRANJE\nMopar® preporučuje asortiman usluga servisiranja i provera u zavisnosti od kilometraže Vašeg automobila.\nIzaberite kilometražu Vašeg automobila i odgovarajući tip goriva - benzin ili dizel - kako biste saznali koje usluge servisiranja i provera su dostupne u našim servisnim centrima.\nMožete ih potražiti u elektronskoj formi na eLum, zvaničnom sajtu Fiat Chrysler Automobiles koji sadrži uputstva o garanciji i uputstva za upotrebu za Vaše vozilo Jeep®.


Obama nije znao za špijuniranja – mojKontakt portal – Radio Televizija Kontakt\nKako piše “Vašington post” ona se “na mjerama” nalazila od 2002. godine.\nPrema navodima prestoničkog dnevnika, koji se poziva na izjave više neimenovanih zvaničnika administracije, Obama je znao da se prati komunikacija lidera država koje se smatraju za neprijatelje SAD, ali nije bio obavješten da su u programu nadzora i predsjednici ili premijeri zemalja saveznika Amerike.\nOni, međutim, nisu željeli da govore o obimu mjera koje su se sprovodile, rekavši samo da Obama, iako nije znao da se prate telefonski pozivi Merkelove, nije bio ljut na obavještajce što ga nisu do svih detalja upoznali sa programom nadzora.\n“Njihov posao je da političarima dostave što je više moguće podataka i obično su kritikovani što ne uspijevaju da saznaju dovoljno obavještajnih podataka. Ovo je nešto novo za njih sada”, kazao je sagovornik Vašington posta.\nDa nisu znali sve detalje o programu špijuniranja, rekla je i šefica senatskog komiteta za obavještajne poslove, senatorka Dajen Fajnstajn iz Kalifornije.\n“Uz sve poštovanje rada NSA, ja sam protiv prisluškivanja lidera naših saveznika, Francuske, Španije, Meksika i Njemačke”, rekla je ova senatorka, dodajući da će komitet koji vodi sprovesti značajno preispitivanje programa koje sprovode obavještajne agencije.\n“Sem ako SAD nisu u sukobu sa nekom zemljom ili postoji vanredna situacija zbog koje je potrebno sprovesti mjere nadzora, smatram da Amerika ne bi trebalo da prikuplja podatke o telefonskim razgovorima i imejl konverzaciji koju sprovode predsjednici i premijeri država koje su naši saveznici”, zaključila je šefica senatskog odbora.\nZvaničnici SAD su priznali da su odnosi s Njemačkom pogoršani nakon najnovijih otkrića, ali i dalje smatraju da će se situacija popraviti nakon odluke Obame da se zaustavi program špijuniranja i izvrši kompletna revizija rada NSA.\nFrancuska i Španija same sebe prisluškivale\nElektronsko špijuniranje telefona francuskih i španskih državljana sprovele su obavještajne službe tih zemalja, a ne američka NSA, piše “Vol strit džurnal”.\nCitirajući neimenovane američke zvaničnike, list negira ranije izvještaje francuskih i španskih medija o tome da je NSA prisluškivala telefone miliona građana u ove dve zemlje, prenosi AFP.\nIzvještaji medija zasnovani su na otkrićima Edvarda Snoudena koji je objelodanio seriju povjerljivih dokumenata o špijuniranju koje je vršila NSA što je izazvalo buru reagovanja širom svijeta.\nAmerički zvaničnici rekli su “Vol strit džurnalu” da su dokumenta koja je Snouden objelodanio pogrešno protumačena i pokazuju da su se prisluškivanjem telefona najprije bavile francuske i španske obavještajne službe, a zatim ih podijelile sa NSA.\nZvaničnici su takođe naveli da informacije ne ukazuju na to da su francuske obavještajne službe špijunirale svoje građane, već da su prisluškivani telefoni izvan Francuske pa zatim proslijeđeni američkim obavještajcima.\nPrema pisanju američkog dnevnika, razmjena podataka o prisluškivanim telefonima građana odvojena je od američkog špijuniranja stranih lidera, uključujući njemačku kancelarku Angelu Merkel.


ASP: Tužilaštvo da ispita i valutne transakcije u vezi auto-puta – Bankar.me\nJanuary 17, 2022 CRNA GORA, SAOBRAĆAJ, SVE VIJESTI Leave a comment\nTužilaštvo bi istragom o izgradnji auto-puta Smokovac Mateševo trebalo da obuhvati i valutne transakcije i utvrdi da li je fiksiranje vrijednosti dolara i eura za izvedene radove direktno pogodovalo kineskoj strani i kako je to uticalo na ukupnu cijenu izvedenih radova, smatraju u NVO Akcija za socijalnu pravdu.\nKako navode u saopšetnju, Tužilaštvo je ranije zatražilo vještačenje poslovne dokumentacije China Road and Bridge Corporation (CRBC), Monteputa i podizvođača radi utvrđenja ugovorenih i izvedenih radova.\n“Ugovor o projektovanju i izgradnji dionice auto-puta sa CRBC, kao izvođačem radova, potpisan je 26. februara 2014. godine, a njime je cijena radova utvrđena na 809 miliona eura. Tim ugovorom je definisano da se cijena izvedenih radova isplaćuje po srednjem kursu Rojtersa prema američkom dolaru, utvrđenog na dan potpisivanja ugovora. Tada je euro iznosio 1,37 dolara, odnosno 1 dolar je odgovarao vrijednosti od oko 0,72 eura. Krajem oktobra te 2014. godine potpisan je ugovor o kreditu sa kineskom državnom EXIM bankom, koji je vrijedan 944 miliona američkih dolara. Za razliku od ugovora o projektovanju i izgradnji, ovaj ugovor o kreditu nije fiksirao odnos eura i dolara. U februaru i martu naredne 2015. godine Crna Gora je CRBC-u isplatila avans za početak radova, od čega oko 188,8 miliona u dolarima. Prema fiksiranom kursu to je u eurima bilo nepunih 138 miliona. Na međunarodnom tržištu dolar je tada bio jači”, pojasnio je Ines Mrdović iz Akcije za socijalnu pravdu.\nPočetak posla je, kako se navodi, ozvaničen u maju 2015. godine, ali je CRBC značajno kasnila i počela je da ispostavlja fakture za radove tek septembra 2016. godine, te bi Tužilaštvo trebalo da utvrdi razloge tolikog kašnjenja, zašto cijena radova nije bila vezana samo za eure, te kako je fiksiranje vrijednosti dolara i eura za izvedene radove uticalo na ukupnu cijenu posla.\nZahtjevi za plaćanjima, odnosno fakture pokazuju da je CRBC ispostavljala naloge za plaćanja na dva bankarska računa – jedan u Prvoj banci u eurima, a drugi u Kini u Exim banci i u dolarima.\n“Nejasno je zašto su eurska plaćanja u zemlji išla samo preko Prve banke (gotovo 140 miliona eura do kraja oktobra prošle godine), odnosno da li su postojale povoljnije banke za transakcije od te banke. Ovo je posebno bitno zato što kompletan trošak izgradnje autoputa pada na teret države”, rekao je Mrdović.\nPrema informacijama ASP-a, vještačenjem poslovne dokumentacije, koju je naložilo Tužilaštvo, treba da se utvrdi razlika između ugovorenih i stvarno utrošenih sredstava, uz primjenu „klizne skale“, kao i vrijednost novih radova i da li su bili planirani idejnim projektom.\nPOJMOVIAutoput autoput bar - boljare hedžing aranžman autoput\nPrevious Naslovne strane dnevnih novina za 17. januar\nSljedeći Pripravnicima pola plate iz 2021.\nProstor od Budimpešte, prema Beogradu ka Baru mogao bi da preraste u značajan infrastrukturno-energetski koridor\nKompanija One je tokom ljeta za sve postpejd korisnike, fizička lica, pripremila promociju sa brojnim …


Usvojena uredba o poslovima koje deca nikako ne smeju da rade - Zelena učionica\n“Uredbu sprovode sve nadležne inspekcije od Inspekcije rada do Inspekcije socijalne zaštite. Gde god da se pronađe dečji rad, u bilo kojoj oblasti života, neka od inspekcija ima pravo da reaguje. Naravno, kada je poslodavac u pitanju to je Inspekcija rada. Kazne su predviđene i Zakonom o radu. Kazne se kreću do 1.500.000 dinara”, kaže ministar za rad, boračka i socijalna pitanja Aleksandar Vulin.\n“Sve naše institucije su angažovane u borbi protiv fenomena dece ulice i zato smo osnovali 115 timova u centrima za socijalni rad koji se bave upravo ovim fenomenom”, rekao je Vulin na konferenciji povodom povodom Svetskog dana borbe protiv zloupotrebe dečjeg rada.\n“Ova deca nisu prestupnici i ne treba da budu hapšena i odvođena u zatvor i to sa njima niko i ne radi. Njima je jednostavno potrebna pomoć kao što potrebna pomoć i njihovim porodicama da se osnaže, a nekada i da razumeju šta zapravo radimo”, rekao je Vulin.\n“Zbog toga će ministarsto nastaiti sa Međunarodnom organizacijom rada i na fenomenu borbe protiv dečijeg rada, ali i na svakom obliku koji krši ono što nazivamo dostojanstveni rad”, rekao je Vulin.\n“Očekujemo koordinaciju i da ćemo tehnički podržati inspekciju rada nabavkom nove opreme koja će olakšati izveštavanje sa terena i da se reaguje brže nego inače”, zaključio je Protić.\nČovek koji je sadio drveće – najbolji animirani film 1987. godine\nKonkurs za upis u srednju školu za 2017/2018. godinu


Jeftini letovi iz Španije do Senegala - Avio karte Španija Senegal - eSky.rs\nAvio karte iz Španije do Senegala\nPretražite letove iz Španije do Senegala\nProverite najbolje prilike za letove iz Španije do Senegala\nKada rezervisati letove do Senegala\nDirektni letovi se obavljaju 2 dana u nedelji -\tpon.,\tned..\nDirektni letovi s avio kompanijom:\tBinter Canarias (NT),\tIberia (IB).\n✔ Postoje li posebne ponude za letove iz Španije do Senegala na eSky.rs?\n✔ Mogu li se pobrinuti za osiguranje prilikom rezervacije leta iz Španije do Senegala?\n✔ Ako rezervišem let iz Španije do Senegala, mogu li da rezervišem ujedno i smeštaj?\n✔ Koje avio-kompanije nude letove iz Španije do Senegala?\nBudite sigurni, da na eSky.rs ponuda letova iz Španije do Senegala uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Španija - Senegal


Srpski glumac silovao dete u wc-u pozorišta\nNaslovna Hronika Srpski glumac silovao dete u wc-u pozorišta\nGlumac Goran Jevtić (41) provešće 10 meseci iza rešetaka zbog optužbi da je počinio nedozvoljene polne radnje nad maloletnikom\nKako „Blic“ saznaje, Više tužilaštvo u Somboru koje je odlučivalo o žalbama branioca osuđenog glumca Gorana Jevtića i Osnovnog tužilaštva u Somboru na presudu od 10 meseci kućnog zatvora bez elektronskog nadzora, usvojilo je jedino žalbu tužilaštva.\nU obrazloženju presude navodi se, kako saznaje „Blic“, da je na osnovu nalaza i mišljenja veštaka, s obzirom na životnu dob, kao i njegovu raniju poziciju u pozorištu i zainteresovanost za glumački svet i prethodna prijatna iskustva sa poznatim glumcima, dečak nije mogao da predvidi da će mu se desiti neprijatna situacija sa Jevtićem.\nViši sud u Somboru takođe je utvrdio da je prvostepeni sud pravilno konstatovao činjenicu da nesposobnost za pružanje otpora ne mora da bude apsolutna i da učinilac ne mora primeniti prinudu kako bi izvršio čin obljube. U konkretnom slučaju, dečak koji je ocenjen kao „pasivno zavisna osoba“ u odnosu na Jevtića, bio je nesposoban da se adekvatno odbrani. Njegova fizička nesposobnost da pruži otpor bila je prouzrokovana strahom i nesrazmernim uzrastom i razvijenošću u odnosu na Jevtića, zbog čega su taj strah i dečakov uzrast doveli do toga da je on bio onemogućen da reaguje, zbog čega je počeo da plače i moli da Jevtić prestane sa svojim prljavim namerama.\nPrethodni tekstSutra su Miholjske zadušnice\nSledeći tekstBačka promašivala, Grafičar pogađao (VIDEO – ceo meč)


Izmena Zakona o poreskom postupku i poreskoj administraciji - WTS Serbia\nKoje su predviđene izmene?\nU skupštinskoj proceduri Republike Srbije nalazi se set izmena poreskih zakona, među kojima su i Izmene i dopune Zakona o poreskom postupku i poreskoj administraciji (u daljem tekstu „Zakon“). Važeći Zakon u članu 29, između ostalog, propisuje da Agencija za privredne registre ne može izvršiti brisanje pravnog lica ili preduzetnika iz registra, registrovati statusne promene, promene podataka koji se odnose na osnivača, odnosno člana, naziv, sedište, ulog i oblik organizovanja, prekid ili druge promene podataka u vezi obavljanja delatnosti preduzetnika, u periodu od dobijanja obaveštenja Poreske uprave da će se kod pravnog lica ili preduzetnika vršiti poreska kontrola, uključujući i radnje Poreske policije u cilju otkrivanja poreskih krivičnih dela, do dobijanja obaveštenja da je poreska kontrola završena, odnosno okončane radnje Poreske policije, kao i u periodu od dobijanja obaveštenja da je pravnom licu ili preduzetniku, u skladu sa ovim zakonom, privremeno oduzet PIB, do dobijanja obaveštenja da je tom subjektu vraćen PIB.\nIzmenama zakona precizirana je gore navedena odredba koja se odnosi i na zabranu registrovanja sticanja udela ili akcija u privrednim subjektima, odnosno osnivanje novih privrednih subjekata.\nNaredna značajnija izmena odnosi se na dostavljanje poreskog akta. Poreski akt se može dostaviti u elektronskom obliku fizičkom licu koje poreske prijave podnosi u elektronskom obliku, preko portala Poreske uprave, u kom slučaju nije neophodna dodatna saglasnost fizičkog lica.\nSa druge strane, fizičkom licu koje poreske prijave, u skladu sa odredbama ovog zakona, podnosi u papirnom obliku, poreski akt se dostavlja u elektronskom obliku, ako se isti saglasi sa tim načinom dostavljanja.\nPromena krivičnog dela\nNaročito ističemo da je došlo do promene krivičnog dela Neosnovanog iskazivanja iznosa za povraćaj poreza i poreskog kredita. Naime, po novom nacrtu Zakona ovo krivično delo je određeno na sledeći način:\nAko iznos poreza na dodatu vrednost prelazi pet miliona dinara, učinilac će se kazniti zatvorom od dve do osam godina i novčanom kaznom.\nAko iznos poreza na dodatu vrednost prelazi petnaest miliona dinara, učinilac će se kazniti zatvorom od tri do deset godina i novčanom kaznom.\nFizičkom licu, preduzetniku i odgovornom licu u pravnom licu – poreskom obvezniku za krivično delo izriče se i mera bezbednosti zabrane vršenja poziva, delatnosti i dužnosti od jedne do pet godina.


Novi, britanski soj virusa se pojavio u septembru i podaci su pokazali da je do 70 odsto zaraznji i lakši za prenošenje. Zbog toga je Velika Britanija uvela stroge mere zatvaranja, a veliki broj zemalja je, kako bi se zaštitio, stopirao avio saobraćaj.\nOčigledno je britanski soj zarazniji za decu, a na upozoravajuće novosti ukazao je Erik Figl Ding, epidemiolog i gostujući naučnik sa Harvarda.\n- Podaci iz Velike Britanije pokazuju naglo veću pozitivnost #COVID19 u Engleskoj (gde je novi soj virusa visoko dominantan) kod dece uzrasta od 5-9 godina, i kod dečaka i kod devojčica, tokom četiri uzastopne nedelje. Pozitivnost kod dece do četiri godine takođe raste. Izrael je takođe zabeležio trend porasta korona virusa kod dece - napisao je Ding na tviteru.\n- Ovo je sve uprkos tome što ovi podaci zaista potcenjuju infekciju kod dece (jer su zasnovani na testiranju zasnovanom na simptomima). A stope pozitivnosti izgledaju najviše u ranim godinama i osnovnim školama - ukazao je Ding.\nOn dalje dodaje da slučajevi opadaju zbog lokdauna širom Velike Britanije.\n- Ali, posebno se ističe veći broj dece pozitivne na virus, kod dece od 5 do 9 godina, a pozitivni slučajevi kod dece se uopšte nisu isticali prošle godine - napisao je Ding.\nSlična je situacija u Izraelu, koji beleži nagli porast broja dece i tinejdžera koji dobijaju virus korona, a gde takođe raste broj zabeleženih slučajeva britanskog soja virusa.\nDigl ukazuje na zvanične podatke, prema kojima 50.000 dece ima dijagnostifikovan korona virus od početka januara, mnogo više nego što je Izrael video bilo kog meseca tokom prvog ili drugog talasa.\nTo se navodi i u tekstu koji je objavljen u "The Jerusalem Post", u kojem se najavljuje da je malo verovatno da će škole otvoriti vrata za đake, ali i na situaciju da je porast broja zaražene dece ukazuje tamošnja ministarka zdravlja Luli Edelštajn.\n- Dobili smo pismo Izraelskog udruženja pedijatara u kojem se kaže da su veoma zabrinuti zbog stope bolesti kod mlađih učenika - rekla je ministarka zdravlja Luli Edelštajn.\n- To je nešto čemu nismo bili svedoci u prethodnim talasima korone - rekla je Edelštajn.\nU ovom tekstu se navodi i da umesto da oko 29 odsto novih slučajeva potiče od dece i tinejdžera, kao u drugom talasu, sada je to oko 40 odsto. Najveći skok zabeležen je kod dece uzrasta od šest do devet godina.\nPrema šefu laboratorije za imunoterapiju Univerziteta Bar-Ilan, Siril Koen, čini se da brojevi rastu, a jedna od hipoteza je da je vezana za soj novi soj virusa, mutacija #B117, koja se brzo proširila Izraelom.\n- Britanska varijanta je zaraznija, pa povećava šanse za infekciju kod dece - rekao je Koen za Post.\nDeca, uglavnom, i dalje dobijaju blage slučajeve bolesti, ukazuju tamošnji lekari. Većina dece ni ne treba da poseti lekara, a od onih koji to učine malo je onih koji se šalju u bolnicu.


Cijene u RS rastu, plate ih ne prate - Impuls\nObjavljeno: Ponedjeljak, 25 Oktobar 2021 09:23\nZbog političkih, potpuno su zanemarene one životne bitke. Pokušavaju ih oživjeti sindikati u Republici Srpskoj, novim pozivom socijalnim partnerima da ispregovaraju kolektivne ugovore kojih nema gotovo šest godina od stupanja na snagu novog Zakona o radu. Bitka je to za preživljavanje i život dostojan čovjeka za gotovo 190 hiljada zaposlenih u realnom sektoru. Ne miruju ni predstavnici 55 hiljada zaposlenih u javnoj upravi, koji godinama upozoravaju da su diskriminirani.\nSamo 20 odsto zaposlenih u realnom sektoru zaštićeno je posebnim kolektivnim ugovorima u RS. To mora biti promijenjeno jer cijene divljaju, a plate ih ne prate, upozoravaju sindikalci. Zaposleni sa prosječnom platom u privredi jedva pokrivaju sindikalnu potrošačku korpu četvoročlane porodice.\n"Da nam je osnovica za obračun budućih plata, ukoliko potpišemo kolektivne ugovore, najniža plata u RS koju za narednu godinu treba dignuti značajno u odnosu naa ovogodišnjih 540 KM , koja bi se množila sa koeficijentom koji budemo pregovarali sa poslodavcima za pojedine grupe radnika na pojedinim radnim mjestima", ističe Danko Ružičić, potpredsjednik Saveza sindikata RS.\n"Ukoliko zahtjevi sindikata budu objektivni, nema nikakvog razloga da se ne potpiše kolektivni ugovor. Međutim, ukoliko se nastavi sa zahtjevima iz PKU od prije deset godina, onda su male šanse da se do takvog ugovora uopšte dođe", kaže Saša Trivić iz Unije udruge poslodavaca RS.\n"Povećavamo zaposlenost, povećavamo izvoz, zašto ne reći da je izvoz u RS rastao stopom od skoro 30 odsto, a da je uvoz rastao stopom oko 20 odsto, što znači da sve ono što radimo sa ljudima iz realnog sektora daje rezultate", ističe premijer RS Radovan Višković.\n"Vlada je trenutno nama obrazložila da nema dovoljno novca u budžetu za takve namjene. Mi smatramo da to nije naš problem to je problem Vlade i ministra finasija i oni treba da odgovore javnosti i preko 55 hiljada radnika koji očekuju vraćanje prava na topli obrok i regres", navodi Božo Marić, predsjednik Sindikata uprave RS.


Ko su najmoćniji ljudi na svetu? | PC Press\nKo su najmoćniji ljudi na svetu?\nDok na planeti Zemlji ima skoro 7,5 milijardi ljudi, godišnja Forbes-ova lista najmoćnijih ljudi, ove godine broji 75 moćnih, po jedan na svakih 100 miliona stanovnika. Xi Jinping, generalni sekretar Komunističke partije Kine i predsednik države, prvi put je zauzeo vrhunski položaj nakon što je kineski kongres menjao svoj ustav u martu, povećavajući svoj uticaj i eliminišući ograničenja mandata, te je po oceni američkog magazina Forbs, najmoćniji čovek na svetu. On uživa kult ličnosti koji nije viđen od bivšeg predsednika partije i države, Mao Zedong-a.\nDolaskom Jinping-a na mesto najmoćnije osobe na svetu, na drugo mesto pao je ruski predsednik Vladimir Putin, koji je držao vodeću poziciju uzastopno bez presedana četiri godine. Putin je vladao Rusijom od maja 2000. godine, a ove godine je ponovo izabran za četvrti mandat sa skoro 77 odsto glasova. To je najveća pobednička razlika koju je neko osvojio od pada Sovjetskog Saveza. Godinu dana od preuzimanja mandata, predsednik Donald Trump pada na treće mesto. Trump je video ograničeni uspeh koji je podstakao njegov program u Kongresu koji kontroliše njegova stranka, pod istragom je kod nekoliko agencija za sprovođenje zakona i ne može da se oslobodi od skandala koji proizilaze iz njegovog ličnog i poslovnog života – ali on je i dalje glavni komandant najveće svetske ekonomije i vojne moći.\nČetvrta najmoćnija osoba na svetu takođe je najmoćnija žena, Angela Merkel, kancelar Nemačke. Kao vođa Evrope, Merkel je osvojila teške izbore 2017. godine i stvorila „veliku koaliciju“ sa političkim partnerima. Moraće da se drži čvrsto za krmu EU, jer se suočava sa olujama koje dolaze nakon Brexit-a i rastućeg anti-imigrantskog osećanja u Evropi. Forbes je uzeo u obzir i kandidate koji imaju visoku ličnu neto vrednost, pa je tako vlasnik kompanije Amazon i najbogatiji čovek na svetu, Jeff Bezos, došao na peto mesto. Na šestom mestu našao se papa Franja, a na sedmom osnivač kompanije Microsoft, Bill Gates. Na osmom mestu je saudijski nasledni princ Mohammed bin Salman al Saud, koji je jedini od 17 novajlija na listi dospeo među deset najmoćnijih. Na devetom mestu je Narendra Modi (Indija), a na desetom Larry Page (Google).\nTagovi: amazon, Angela Merkel, Bill Gates, donald trump, Forbes, Forbsova lista, Google, Jeff Bezos, Larry Page, Microsoft, Mohammed bin Salman al Saud, Najbogatiji čovek, Najmoćniji ljudi, Narendra Modi, Papa Franja, Vladimir Putin, Xi Jinping\n← Stiže Uber leteći taksi\nNaučnici napravili ručni štampač za kožu →


Trebević: Uništena bomba iz Drugog svjetskog rata – SARAJEVO.co.ba\nTrebević: Uništena bomba iz Drugog svjetskog rata\nTim za uništavanje eksplozivnih sredstava Federalne uprave civilne zaštite “Sarajevo A” jučer je uništio neeksplodiranu avionsku bombu pronađenu na obroncima Trebevića.\nBombu francuske proizvodnje, težine 125 kilograma, koja je zaostala iz Drugog svjetskog rata, pronašli su i prijavili građani.\nBomba zbog svoje velike razorne moći, blizine naselja i infrastrukture nije mogla biti uništena na licu mjesta, te je transportovana na poligon za uništavanje neeksplodiranih ubojnih sredstava u okolini Ilijaša. Maršruta transporta glavnom gradskom saobraćajnicom uvjetovala je uništavanje u ranim jutarnjim satima, prije početka jutarnje špice, a pratnju cijelom dužinom maršrute vršili su pripadnici MUP-a Kantona Sarajevo.\nPrilikom uništenja bombe, pripadnici Federalne uprave civilne zaštite koristili su tehnike kojima se na najmanju mjeru smanjuje uništenje okoline razornim dejstvom eksplozivnih sredstva, te minimizira rizik za samo osoblje.\nObjavljeno u Sarajevske novostiOznačeno bomba,Drugi svjetski rat,Francuska,kanton,MUP,policija,Trebević (planina)\nNazad Grad odao počast ubijenoj djeci u Bakarevoj ulici\nNaprijed Oskar Danon postao član ANUBiH


Migranti pod istragom zbog terorizma, težak zadatak pred policijskim agencijama BiH\nFoto: Arhiva | Migranti pod istragom zbog terorizma, težak zadatak pred policijskim agencijama BiH\nDragan Sladojević 23.11.2018 09:21\nBANJALUKA, SARAJEVO - Podatak da je u BiH među migrantima evidentirano i njih 12 za koje se sumnja da se mogu povezati sa sumnjivim radnjama, uključujući i terorizam, pokazuje da je pred policijskim agencijama ekstremno težak zadatak.\nOcjenjuju to stručnjaci, osvrćući se na izjavu Dragana Mektića, ministra bezbjednosti BiH, a koji je potvrdio da je jedan broj migranata pod istragom zbog sumnje da se mogu dovesti u vezu s terorizmom ili drugim krivičnim radnjama.\n"To se očekivalo. Jasno je potpuno da s migrantskim talasom dolaze razni zlikovci, ljudi koji su imali probleme sa zakonom. Nije reč o jedinstvenoj osudi prema svim migrantima, ali je potpuno izvesno, kada krene masa, da su u njoj i ljudi koje biste želeli da držite daleko od društva", rekao je za "Nezavisne" Aleksandar Radić, vojni analitičar.\nUpravo on ocjenjuje da policijske agencije u BiH imaju neviđeno, ekstremno težak zadatak.\n"Dajte, budimo iskreni. Koliko je realno da sa obaveštajnim kapacitetom države kao što je BiH, gde je mreža bezbednosnih organizacija isprepletena, možete da imate stvarnu kontrolu nad kretanjem tolikog broja ljudi", pita se Radić.\nI Zoran Dragišić, stručnjak za bezbjednost, smatra da to što je Mektić rekao nije iznenađujuće.\n"Kada ti ljudi ulaze u državu, vrše se provere kroz baze podataka. Sada je veliko pitanje koliko su te baze pouzdane. Otkud vi možete znati da li je neko povezan s terorističkim organizacijama ako ga nemate u bazi? Ili ako tvrdi da nema dokumenata, a vi ga fotografišete, provučete kroz baze podataka i ne pronađete ga, šta možete da uradite", kaže Dragišić, objašnjavajući izazov pred kojim je policija.\nMektić je istakao da se trenutno radi na utvrđivanju identiteta 12 migranata koji su ušli u BiH, a koji su prepoznati kao osobe koje se mogu dovesti u vezu s terorizmom ili drugim krivičnim radnjama.\n"Njih smo izvukli iz imigracionih procesa, smjestili smo ih u centar. Mislim da ih trenutno ima 12 i radimo na utvrđivanju identiteta jer moramo znati tačan identitet", rekao je Mektić za "N1" te dodao da azil nije dobio nijedan migrant.\nOn je potom, juče popodne, izjavio da su takve osobe predmet istrage.\n"Mi smo registrovali jedan broj tih osoba i mi radimo dio operativnog posla. Ako ih otkrijemo kao stvarnu prijetnju oni će biti protjerani iz BiH", pojasnio je Mektić.\nInače, Savjet ministara BiH usvojio je juče Informaciju o stanju u oblasti migracija u BiH. U informaciji Ministarstva bezbjednosti se navodi da se BiH u ovoj godini suočila sa značajnim porastom nezakonitih migracija.\nPrema raspoloživim podacima, od početka ove godine do 19. novembra Službi za poslove sa strancima prijavljeno je 22.411 nezakonitih migranata na teritoriji BiH.\n"Najveći broj migranata dolazi iz Pakistana (7.428), Irana (3.519), Sirije (2.768), Avganistana (2.687), Iraka (2.043) i Libije (780)", ističu iz Savjeta ministara BiH.\nAkcioni plan hitnih mjera sadrži pet prioriteta, 17 mjera i 73 aktivnosti. Pripadnici Državne agencije za istrage i zaštitu (SIPA), Direkcije za koordinaciju policijskih tijela u BiH i MUP-a RS i dalje pružaju pomoć Graničnoj policiji BiH u nadzoru granice\nMigranti Izbjeglice Migrantska kriza Izbjeglička kriza BiH Terorizam Teroristi\nLabus: Dodik ima dva razloga da ne prihvati NATO


Mirkov: Izvučeno iz konteksta, OFK- Zvezda nije pod sumnjom\nM. D. 20. jula 2015. 15:38\nKomesar za integritet takmičenja FSS Milivoje Mirkov demantovao je danas da je rekao da je utakmica između OFK Beograda i Crvene zvezde (2:6) pod sumnjom UEFA i da mu je predsednik FSS Tomislav Karadžić naredio hitnu istragu.\n„Niti sam to izjavio, niti je meni UEFA bilo šta dojavila. Sve je izvučenio iz konteksta i protumačeno na način na koji je neko želeo. Neko želi da stvara lošu atmosferu u FŠ i među klubovima“, pojasnio je Mirkov Tanjugu.\nPotpredsednik crno-belih Milorad Vučelić izjavio je da su dešavanja na Vračaru čist kriminal, a generalni direktor Zvezde Zvezdan Terzić da je u pitanju unapred pripremljeni scenario i sprega FŠ, Karadžića i Partizana.\nVeselinović: Ovo nije zbogom, već samo privremeni rastanak\nBivši karate reprezentativac Salapura na čelu Zrenjanina\nMrkela: Nijedan šampion države ne može da bude lak protivnik\nAko prodju, Partizan dočekuje Apolon ili Leh, Vojvodina čeka…


Vreme 1352 - Evropske integracije Srbije (18): Iz budzeta u budzet -->\nZNAĆEMO ŠTA KUPUJEMO: Članstvo u EU garantuje zaštitu i obaveštenost potrošača\nKada postane članica Evropske unije, Srbiji će biti na raspolaganju sredstva iz zajedničkog budžeta, ali će u taj budžet i sama morati da uliva\nPolitika Evropske unije (EU) koja je usmerena na ekonomski razvoj regiona i gradova i na smanjenje regionalnih razlika sadržana je u poglavlju 22 – "Regionalna politika i koordinacija strukturnih instrumenata" u pristupnim pregovorima sa EU. Regionalna politika podržava stvaranje poslova, kompetitivnost, ekonomski rast, poboljšanje kvaliteta života i održivi razvoj. Sva ova pitanja sadržana su i u drugim poglavljima, a specifično za ovo poglavlje je da nadležnost dele EU i države članice, što znači da snose odgovornost za njeno sprovođenje. Pravo EU u ovom poglavlju sastoji se od okvirnih propisa i propisa za sprovođenje kojima se definišu pravila za izradu, odobravanje i sprovođenje programa fondova, dok su države članice dužne da izgrade odgovarajuće administrativne kapacitete i finansijsko upravljanje projektovanjem i njihovo izvođenje.\nRegionalna politika predstavlja jednu od ključnih politika EU koja definiše investicioni okvir neophodan za ispunjavanje ciljeva Strategije Evropa 2020. Glavni ciljevi ove desetogodišnje strategije za ekonomski razvoj zasnovane na znanju, očuvanju životne sredine i visokom nivou zaposlenosti, produktivnosti i socijalne kohezije jesu podizanje stope zaposlenosti populacije starosti od 20 do 64 godine na 75 odsto, povećanje procenta BDP-a koji se izdvaja za istraživanje i razvoj na tri odsto BDP-a EU, dostizanje "20-20-20" klimatsko-energetskog cilja, smanjenje stope ranog napuštanja škole ispod deset odsto, kao i povećanje procenta fakultetski obrazovanog stanovništva starosti od 30 do 34 godine na 40 odsto i smanjenje broja onih koji žive ispod linije siromaštva za 20 miliona ljudi.\nSMANJENJE NEJEDNAKOSTI: Kada Srbija postane članica EU, biće joj na raspolaganju budžetska sredstva koja zajednica izdvaja za kohezionu politiku. Ovo je druga po veličini stavka unutar budžeta EU, iza zajedničke poljoprivredne politike. Naime, planirano je da se u periodu 2014–2020. iz budžeta EU izdvoji oko 34 odsto sredstava za pomaganje siromašnijih regiona od strane bogatijih, kako bi se uravnotežili efekti dalje ekonomske integracije. Reč je o bespovratnim sredstvima koja države članice dobijaju iz EU na osnovu programa razvoja. Pored bespovratnih sredstava iz strukturnih fondova, članicama EU su na raspolaganju povoljni krediti koje dodeljuje i Evropska investiciona banka (EIB). Sredstva kohezionog fonda koriste samo zemlje članice EU čiji je nacionalni BDP manji od 90 odsto proseka 28 članica EU.\nU izveštaju o napretku Evropske komisije za 2016. godinu ocenjeno je da je u ovom poglavlju Srbija umereno pripremljena, te da je ostvaren izvestan napredak u pogledu sticanja iskustva u upravljanju fondovima EU u okviru "indirektnog upravljanja". Kako je u izveštaju navedeno, u narednom periodu Srbija treba da usvoji i započne sprovođenje akcionog plana kojim se propisuju jasni ciljevi i rokovi kako bi se ispunili zahtevi koji proističu iz kohezione politike EU i da obezbedi odgovarajuće administrativne i finansijske kapacitete za sprovođenje programa decentralizovanog upravljanja.\nPOTROŠAČ U SREDIŠTU PAŽNJE: Još jedno poglavlje u kome je u prethodnom periodu ostvaren izvestan napredak tiče se zaštite potrošača i zdravlja. Bazu politike zaštite potrošača u EU čine zaštita ekonomskih interesa potrošača, njihovo informisanje i edukacija, kao i efikasna zaštita njihovih interesa. Prema oceni Evropske komisije, napredak u poglavlju 28 ostvaren je usvajanjem Zakona o oglašavanju i Zakona o zaštiti stanovništva od zaraznih bolesti. U narednom periodu od Srbije se očekuje jačanje administrativnih kapaciteta organa nadležnih za zaštitu potrošača, kao i jačanje ukupne finansijske održivosti sistema javnog zdravlja, a naročito javnog fonda za zdravstveno osiguranje, navedeno je u izveštaju.\nDa se ubuduće na tržištu ne bi pojavljivala roba koja ne zadovoljava standarde ili sadrži neke nedozvoljene supstance, poput nedavne afere sa hranom za bebe, neophodna je adekvatna kontrola proizvoda i reagovanje inspekcije u skladu sa tim. To da li će građani konzumirati ispravne namirnice ne nalaže EU, već zdravlje. Zaštita potrošača i zaštita zdravlja imaju za cilj osiguravanje kvaliteta života građana.\nEvropska komisija je još 1975. godine usvojila Prvi preliminarni program Evropske ekonomske zajednice o zaštiti potrošača i politici obaveštenosti. Ovim programom kao osnovna prava potrošača navode se: pravo na zaštitu zdravlja i bezbednost, pravo na zaštitu ekonomskog interesa, pravo na pravno sredstvo, pravo na obaveštenost i obrazovanje i pravo na učešće. Ovaj program je postavio temelje razvoja prava zaštite potrošača EU.\nSrbija će na putu ka EU svoje zakonodavstvo u ovoj oblasti morati da uskladi sa evropskim jer su brojna pitanja javnog zdravlja zajednički uređena, iako je na svakoj pojedinoj državi članici primarna odgovornost za zdravstvenu brigu. Ta zajednička politika ostvaruje se kroz unapređenje zdravlja i nadzor nad ostvarivanjem ciljeva zdravstvene politike, kroz borbu protiv zaraznih bolesti, retkih bolesti i raka, sprečavanje zavisnosti i nezgoda…\nKada je o ovom poglavlju reč, Srbija se nije mnogo odmakla ka njegovom otvaranju, iako postoje izvesni nagoveštaji da bi ono moglo da bude spremno za otvaranje do sredine 2017. godine. Skrining je urađen tokom 2014. i 2015. godine, ali izveštaj i dalje nije dostupan.\nZAJEDNIČKA KASA: Osim što će kada postane članica EU Srbija moći da koristi sredstva iz zajedničkih fondova, u tu kasu moraće i da ubacuje određenu količinu novca. Poglavlje 33 "Finansijske i budžetske odredbe" obuhvata pravila o vlastitim sredstvima koja predstavljaju finansijske prihode budžeta EU. Izvore budžeta EU čine tradicionalni sopstveni izvori, prihodi od dela poreza na dodatu vrednost, doprinosi iz BDP-a država članica, kao i ostali izvori. Prvi i drugi izvor sačinjavaju ukupno 23 odsto ukupnog budžeta EU, dok najveću budžetsku stavku od 76 odsto predstavljaju doprinosi država članica. Od prikupljenih finansijskih sredstava države članice zadržavaju jednu četvrtinu u vlastitim, nacionalnim budžetima, dok preostale tri četvrtine izdvajaju u budžet EU. Od prvog dana članstva država članica u obavezi je da uplaćuje potrebne doprinose u zajednički budžet, čime stiče mogućnost da koristi određeni iznos rashoda budžeta iz gore pomenutog Kohezionog fonda i strukturnih fondova.\nOstali izvori, koji obuhvataju odbitke od plata javnih službenika EU, naplaćene članarine od zemalja van EU za učešće u evropskim programima, novčane kazne preduzećima za kršenje pravila konkurencije i moguće prenete viškove iz prethodnih godina, čine jedan odsto budžeta EU.\nNajveći deo budžeta EU, oko 94 odsto, koristi se za finansiranje projekata država članica, pružanje podrške studentima, istraživačima, gradovima, regijama, organizacijama civilnog društva, za obezbeđivanje zdrave i bezbedne hrane, izgradnju saobraćajnica, čistiju okolinu, obezbeđivanje spoljnih granica EU... Osim toga, EU učestvuje u finansiranju privrednog i društvenog razvoja trećih država širom sveta, izdvaja sredstva za države kandidate za članstvo u EU, a podstiče i razvoj ekonomskih partnera. Preostalih šest odsto usmerava se na tekuće troškove funkcionisanja institucija EU.\nDok ne postane ravnopravan korisnik budžetskih sredstava, ali i ulagač, Srbija mora da ojača administrativne kapacitete i uspostavi institucionalno telo koje će koordinisati različitim institucijama uključenim u sistem sopstvenih sredstava. Ovo dva zahteva navedena su kao najvažnija u izveštaju o napretku. Ako je verovati na reč premijeru Vlade Republike Srbije, izdvajanje velikog dela BDP--a u zajednički budžet neće biti problem. Ako je pak verovati statistici koja govori da je riziku od siromaštva u Srbiji izložena četvrtina stanovništva, čini se da nam ne ide baš toliko dobro. Ukoliko tome dodamo da je po ovom kriterijumu Srbija prva u Evropi, jasno je da su nam sredstva kohezione politike potrebnija nego ikad.


Vesti online / Vesti / Srbija / "Jedna lista opozicije - utopija"\nPotpredsednik vlade Rasim Ljajić ocenio da beogradski izbori predstavljaju veliki izazov za vladajuću koaliciju i da će to biti ozbiljna izborna trka.\nRasim Ljajić nije siguran da se sve vraća u normalu\n- Stranke vlade moraju ozbiljno da pristupe toj trci, jer nema dobijenih utakmica i apsolutnog favorita u startu - istakao je Ljajić.\n* Vučić: Biće zanimljiva kampanja - narod protiv tajkuna\n* Janković sa Đilasom ruši Vučića u Beogradu?\n- SDPS trenutno ima više nego simbolično učešće u gradskoj vlasti i nemamo imperativ da po svaku cenu ulazimo u neku koaliciju. Ideja saveza sa (Ivicom) Dačićem nije nova. Ali prvo ćemo razgovarati sa SNS, pa tek onda sa SPS i eventualno s nekim drugim strankama - kaže on.\nNa pitanje da li bi izlazak opozicije pod jednom zastavom koju bi "nosio" Dragan Đilas mogao da ugrozi planove vladajućih sranaka, Ljajić je istakao da vladajuća koalicija ne treba da gleda "u koliko kolona će ići opozicija i ko će biti na njenom čelu, već da izborima priđe ozbiljno i odgovorno".\nDRUŠTVO Vučić: Biće zanimljiva kampanja - narod protiv tajkuna\nSRBIJA Ljajić: Prekinuti stranačka prepucavanja


Krkobabić: PUPS izlazi na beogradske izbore, ključeve Beograda drže najstariji\nPUPS će sigurno izaći na beogradske izbore, a definitivna odluka o tome na koji način, biće doneta na "miholjskom" okupljanju stranke, izjavio je predsednik PUPS-a Milan Krkobabić.\n- PUPS će na miholjskom okupljanju definisati pravac. Idemo sigurno na izbore, rešeni smo, a uspeh na tim izborima je više nego zagarantovan. Definitivna odluka kako, kada biće doneta na tom okupljanju - rekao je Krkobabić.\nOD SEKRETARICE DO DIREKTORKE Kako je članica Partije penzionera dovela državnog giganta na IVICU PROVALIJE\nSAMO U SRBIJI Direktorka "Pošta Srbije" radi protiv interesa drugog preduzeća iz Srbije, a korist od toga ima samo jedna STRANA BANKA\nKako kaže, "ključeve" Beograda drže najstariji, što je 400.000 ljudi i na njima je da dobro razmisle kome će te ključeve da povere.\n- Mogu da ih bace, pa će onda da skoče svi, da se glože oko tih ključeva, a mogu da ih daju nekome ko ih neće bukvalno uzeti, nego će ih ostaviti u njihovim rukama i zajedno sa njima, slušajući ih, raditi - rekao je Krkobabić za TV Pink.\nSLAVICA I KRKOBABIĆ RADE OD KUĆE Kako funkcioniše Vlada Srbije u vanrednom stanju\nVojvođanski front izlazi na izbore, za koordinatora izabran Bojan Kostreš\nČEKAJUĆI ODLUKU Šta znači upotreba vojske u civilne svrhe, ko i kako proglašava vanredno stanje i šta to podrazumeva\nVlada Srbije u narednim danima proglasiće vanredno stanje u sklopu borbe protiv epidemije korona virus, objavio je "Blic" kasno sinoć, a jutros je potvrđeno da se danas očekuje odluka o upotrebi vojske u civilne svrhe, koja se može okarakterisati kao "međukorak" ka toj odluci.\nPRVA ZVANIČNA POSETA ZAPADNOM BALKANU Borelj: Pred nama je važan rad na normalizaciji odnosa Beograda i Prištine\nŠef diplomatije EU Đuzep Borelj u prvu zvaničnu posetu Srbiji stiže 31. januara, a tokom dvodnevne posete Srbiji Borelj će se sastati sa predsednikom Aleksandrom Vučićem kao i predstavnicima političkih stranaka i civilnog društva, najavljeno je u Evropskoj službi za spoljne poslove.\nVučić o rekonstrukciji: Biće kada bude bila, trajaće kratko, ali slatko\nPremijer Srbije Aleksandar Vučić izjavio je danas da će rekonstrukcija Vlade biti "kada bude bila" i da će trajati "kratko, ali slatko".\n"ZAŠTO DA RATUJEMO?" Studenti pitali kineskog ambasadora da li će doći do oružanog sukoba na KiM i evo šta im je rekao\nAmbasador Kine u Srbiji Li Mančang izjavio je danas u razgovoru sa studentima beogradskog Univerziteta da ne očekuje da će doći do oružanog sukoba na Kosovu i Metohiji.\nOkončana afera „Džak”: Nije bilo krađe glasova\nOsnovno tužilaštvo u Pančevu odbacilo je krivičnu prijavu za krađu izbornog materijala u tom gradu, a povod za prijavu je bio pronađeni džak sa glasačkim listićima, koji su čelnici SNS Tomislav Nikolič i Aleksandar Vučić pokazali pred Skupštinom Srbije, tvrdeći da je to dokaz da su izbori pokradeni.


– Analiza multisektorskog odgovora na potrebe djece sa smetnjama u razvoju u Crnoj Gori – Sažetak\nPodrška naporima koje država Crna Gora ulaže u poboljšanje položaja i napredak u ostvarivanju prava djece sa smetnjama u razvoju i njihovih porodica Izvještaj Link\n– Mladi Crne Gore o smanjivanju siromaštva djece\nMladi reporteri UNICEF-a pitaju vršnjake: Kako smanjiti siromaštvo djece u Crnoj Gori? link\n– Za borbu protiv siromaštva ključno zapošljavanje roditelja i podrška porodici Mladi reporteri UNICEF-a pitaju: Kako smanjiti siromaštvo djece u Crnoj Gori?\nPODGORICA, 8. JANUAR 2021. – Kako smanjiti siromaštvo djece u Crnoj Gori? – pitanje je koje su mladi reporteri UNICEF-a postavili Ombudsmanu i predstavnicima akademske zajednice i civilnog sektora kako bi podstakli pružanje veće podrške djeci pogođenoj siromaštvom. Pored kvalitetnog obrazovanja za svako dijete, kao neophodnog uslova za prekidanje međugeneracijskog ciklusa siromaštva, sagovornici su, kao ključne intervencije, prepoznali zapošljavanje roditelja i pružanje veće podrške roditeljima za brigu o djeci. link\n– Borba protiv siromaštva počinje kvalitetnim obrazovanjem za svako dijete\nMladi reporteri UNICEF-a pitaju: Kako smanjiti siromaštvo djece u Crnoj Gori? link\n– Nisu svi jednako pogođeni pandemijom\nNajugroženija djeca i porodice prioritet su široke inicijative koju je pokrenuo UNICEF PODGORICA, 15. DECEMBAR 2020. – Inicijativa „Zaštita najugroženije djece i porodica pogođenih COVID-om-19“nastala je iz potrebe da se odgovori na razarajući uticaj pandemije COVID-a-19 na najugroženiju djecu i porodice u Crnoj Gori. Inicijativu je pokrenuo UNICEF, a sprovodi je u saradnji s Ambasadom Kraljevine Norveške u Beogradu, Grupom 484, Vladom Crne Gore, Crvenim krstom Crne Gore i drugim organizacijama civilnog društva, uključujući i udruženja roditelja. Link\n– Reforma sistema dječje zaštite u Crnoj Gori, jedan od šest modela dobre prakse u svijetu\nZahvaljujući zajedničkim naporima UNICEF-a i Delegacije EU u Crnoj Gori broj djece smještene u institucije u Crnoj Gori smanjio se za 50 odsto link\n– EU i UNICEF: rani razvoj djece da bude nacionalni prioritet\nEU i UNICEF udružili su snage kako bi podržali Crnu Goru da razvije efikasan sistem podrške ranom razvoju kroz koji će se unaprijediti zdravlje i dobrobit djece i istovremeno pružiti podrška starateljima. Link\n– Budući nastavnici da podrže obrazovanje učenika sa smetnjama u razvoju tokom pandemije\nInicijativa UNICEF-a i relevantnih lokalnih organizacija Link\n– Od 22. juna 2020. video konekcije se realizuju u vidu individualnog rada sa korisnicima u pojedinačno utvrđenim terminima\n– Podrška preko ICT platforme\nNa ICT platformi za podršku pružanju usluga socijalne i dječije zaštite redovno se postavlja sadržaj koji mogu da prate korisnici platforme. Platforma se koristi i za saradnju sa korisnicima Dnevnog centra Pljevlja, njihovim roditeljima/starateljima, kao i drugim udruženjima roditelja i dnevnim centrima. Materijal koji se objavljuje na platformi, kao i video konekcije koje se organizuju pomažu korisnicima i njihovim porodicama da u kućnim uslovima nastave sa nekim od aktivnosti. Do sada platforma ima 245 korisnika iz 16 dnevnih centara i 7 udruženja roditelja djece sa smetnjama u razvoju iz Crne Gore i Specijalne olimpijade Crne Gore.